ועדת החינוך, התרבות והספורט, כנסת 25, פרוטוקול מספר 112, 2023-11-13 00:00

יוסף טייב: צהריים טובים, אני מתכבד לפתוח וועדה משותפת של ועדת החינוך, התרבות והספורט, והוועדה לזכויות הילד בנושא: ביטחון תזונתי לתלמידים בהעדר בתי"ס בתקופת המלחמה

יוסף טייב:  דיון מעקב לאחר הדיון הקודם שהיה בוועדה

יוסף טייב:  בסיכומים העלנו שתי שאלות שלצערי, עד לעצם רגע זה לא קיבלנו את התשובות, למרות הבקשה שלנו והדרישה שלנו לקבל את התשובות באותו יום מהאוצר

יוסף טייב:  הבקשה הראשונה הייתה ממשרד החינוך

יוסף טייב:  ביקשנו לקבל רשימה של רשויות מקומיות שמפעילות הזנה, ואת הרשימה של הרשויות המקומיות שזכאיות לקבל הזנה, ולא מפעילות אותה, ואם הן לא מפעילות אותה – למה?  עד לרגע זה לא קיבלנו תשובה ממשרד החינוך

יוסף טייב:  ממשרד האוצר ביקשנו לדעת מה התקציב להזנה של השנה הקודמת ושל השנה, כמה ואיפה בוצע

יוסף טייב:  באילו רשויות מקומיות התקיים, או באלו היה אמור להתקיים ולא התקיים

יוסף טייב:  אני מקווה שאכן האוצר הגיע עם תשובות לוועדה

יוסף טייב:       אני אאפשר למרכז המחקר והמידע של הכנסת, תנו לנו מה אתן כן הצלחתן להשיג, ולפי זה נבדוק אם אכן הנתונים מותאמים

נטע משה: צהריים טובים, אני ממרכז המחקר והמידע של הכנסת, המחלקה לפיקוח תקציבי

נטע משה:  אני אתייחס בכמה נקודות לבדיקה שערכנו לתקנה ייעודית לחוק ארוחה יומית במסגרת יוח"א, כי היא תקנה שבה יש  כסף על-פי חוק שמיועד להזנה, זה לא כולל את כל ההזנה, ולא הזנה בצהרונים

נטע משה:  בעצם, יש שני מקורות תקציביים לתקנה הזו

נטע משה:  1

נטע משה:  תקציב המדינה

נטע משה:  מקור שני, זו השתתפות של הרשויות המקומיות וההורים

נטע משה:  משנת 2017, אנחנו רואים בעצם באופן עקבי שיש פער

נטע משה:  לפעמים הוא גם פער ניכר בין התקציב המקומי המתוכנן בתחילת השנה, לבין בסוף תקציב הביצוע בפועל, שהוא התקציב של השימושים - מה שצרכו ומה שתוקצב שהוא יותר גבוה

נטע משה:  תקציב הביצוע בסוף גבוה יותר, תקציב הביצוע

נטע משה:  ההשלמה התקציבית הזאת בעצם מתבססת על המקור שהגיע מההורים, ומהרשויות המקומיות

נטע משה:  המקור השני זו הגדלה של תקציב המדינה, תקציב המאושר, השינויים שמובאים במהלך השנה לכנסת ולוועדת כספים ומאושרים

נטע משה:      	הנקודה שכן אנחנו רואים – מ-2021, ועד היום,  בעצם, התקציב המקורי של התקנה הזו לא השתנה - הוא 211 מיליון שקלים, זה התקציב המקורי

נטע משה:  אנחנו כן יודעים שעלות הארוחה עלתה בשנתיים האחרונות בכ-25%, וגם שיש גידול טבעי במערכת החינוך

נטע משה:  כך שכן ניתן להניח, ואפשר בעצם ללמוד מזה גם מזה וגם מפרוטוקול של ועדת מכרזים שהייתה, שהמסגרת הכללית המתוכננת היא גבוהה מ-211 מיליון השקלים האלה, אנחנו גומרים את התקציב האחרון, מאושר בעצם בביצוע של 2022, שהוא עמד בערך על 450 מיליון שקלים

נטע משה:  זה מה שקרה עד עכשיו

תמי סלע: 	כמעט פי שתיים

נטע משה: 	נכון

נטע משה:  יש פה חלק של כמעט 100 מיליון שהגיע מההורים, ועדיין, יש חלק שגדל מתקציב המדינה

נטע משה:  כן צריך להסביר שבעצם יש פה כל מיני מנגנון, נציגת האוצר תוכל להרחיב יותר התחשבנויות עבר עם הספק, מקדמות, זאת אומרת, זה יותר מורכב מרק שנת התקציב, וגם תמיד כשאנחנו מדברים בוועדת חינוך, יש לנו בין שנת הלימודים לשנת התקציב ועדיין יש פה גידול משמעותי באופן עקבי כל שנה בין התקציב המקורי בסוף לתקציב הביצוע

נטע משה:       נדבר רגע על 2023, מה שאנחנו כן יודעים שהצלחנו לאסוף, הנתונים הם לא מלאים, ואני מקווה שהמשרדים יוכלו לספק אותם

נטע משה:  עד סוף הרבעון השלישי של 2023, הביצוע היה 540 מיליון שקלים, זאת אומרת, יש פה גידול גם ביחס למקורי, וגם ביחס למה שהיה בשנה שעברה רק לתקציב ארוחה יומית, רק לתקנה הזאת שמספרה 20670202 למי שמחפש

נטע משה:       כמו שהסברנו, יש התחשבנויות, ועדיין יש פה איזה גידול מאוד דרמטי שהיה, כך שביחס לאמירה שהייתה פה בשבוע שעבר, אם אנחנו כבר בתקצוב שהוא יותר מהמקורי, זה כן, אבל זה כנראה קורה בכל מקרה ובכל שנה, האם כמה נחסך, או מה התקציב שפה חסר ביחס לחודש השבתה, או ילדים שלא היו, זה מאוד קשה לדעת מאחר שלא מפורסמת המסגרת התקציבית הכוללת, והאמירה היא שאנחנו מתקצבים על-פי שימוש בסוף

נטע משה:  אז זה נעלם שנותר פה בסוף הדיון הקודם, וגם בחלקו עכשיו, ומהבדיקה שערכנו, זה בעצם מה נחסך בחודש הזה

נטע משה:       נקודה אחרונה

נטע משה:  פורסמו המקורות לתוכנית הכלכלית – התמודדויות עם הצרכים של מלחמת "חרבות ברזל", ושם יש פירוט של מקורות שונים, ומאיזה משרדים הם מגיעים

נטע משה:  אנחנו רואים שיש שם מקור אחד בלי מספר תקציבי שמדבר על תת ביצוע בהזנה ובהסעות בסך 115  מיליון שקלים, וכאן, עולות השאלות

נטע משה:  אם יוכלו להרחיב ביחס לאיזו הזנה מדובר, האם ההזנה של יוח"א, או הזנה של הצהרונים, אם יודעים להעריך את זה

נטע משה:  אני חושבת שזה מתחבר לאמירה של חברי הכנסת, האם זה השימוש שנעשה בזה, או שחברי הכנסת רצו להציע משהו אחר

נטע משה:       צריך לבדוק מה קורה עם הקיזוז של ההורים ברשויות המקומיות

נטע משה:  כמו שהסברנו בהתחלה, יש גם מקור תקציבי שהוא לא מגיע מהמדינה, וגם פה עולה השאלה איך ומתי יכולה להיעשות ההתחשבנות הזאת

יוסף טייב: לצורך העניין, ההורים שלא קיבלו, אותם ילדים שלא קיבלו את המענה באוקטובר, ההורים את חלקם אכן שילמו, אבל גם לא קיבלו וגם שילמו

נטע משה: יש גם השתתפות הורים ביוח"א

תמי סלע: מה שהבאתם עד עכשיו זה על ארוחה יומית לתלמיד לפי יום חינוך ארוך

תמי סלע:  יש לכם מידע על התקציב, הביצוע והחוסר לגבי צהרונים?     

נטע משה: אני אוכל להוציא את זה

נטע משה:  אבל בצהרונים זה אחרת

נטע משה:  סדרי הגודל הם אחרים

נטע משה:  שם העיקרון של אין חובה על-פי חוק, אז התקצוב הוא אחר

יקותיאל משי: יש לי את הנתונים אם צריך

לזכויות הילד): האמת היא, אני רוצה לקבל תשובות כמו שצריך

לזכויות הילד):  השאיפה שלנו בסך הכול שכל ילדי ישראל יקבלו יום חינוך ארוך, ויקבלו גם ארוחה חמה, זו השאיפה שלנו, ולזה צריך להתכנס בסוף

יסמין פרידמן: וגם אם הם לא במערכת החינוך

יסמין פרידמן:  זה העניין

יסמין פרידמן:  כרגע

יסמין פרידמן:  זה חרום

הדר פוקס: שלום לכולם, אני רפרנטית באגף תקציבים באוצר

הדר פוקס:  אני אשתדל לענות פה, ולהתייחס לכל הנקודות, ככל ואני מפספסת משהו אז כמובן תציפו

הדר פוקס:  בנוגע לתקציב של ההזנה במסגרת חוק ארוחה יומית, שזה למעשה  יום חינוך ארוך

הדר פוקס:  נכון שבבסיס התקציב התקנה מתוקצבת בחסר

הדר פוקס:  בכל סוף שנה, אנחנו מתאימים את התקצוב לביצוע, כמובן, שאנחנו מחויבים על פי חוק לתקצב את הארוחות

לזכויות הילד): מה הסיבה שזה מתוקצב בחסר

הדר פוקס: אני אסביר

הדר פוקס:  באופן כללי תקציב המדינה אנחנו יודעים שיש פערים – אנחנו לא תמיד יודעים לחזות מה יהיה גובה הביצוע

הדר פוקס:  לצורך העניין, בשנת 2021, שהיא כמובן מושפעת מהקורונה - - -      

לזכויות הילד):   לא הבנתי לא יודעים לחזות?     

הדר פוקס: יש לנו מסגרת תקציבית

הדר פוקס:  מספר הילדים ידוע, ומספר הילדים המוזנים הוא לא חד-חד ערכי, זאת אומרת, זה שילד זכאי ליוח"א, לא אומר שהוא מקבל את הארוחה כי לא תמיד הרשות משתתפת בתוכנית, יש פער בין מי שזכאי, למי שבוחר להשתתף

שמואל דוד: 300 אלף ומשהו זכאים, ורק 190 אלף שמקבלים?     

הדר פוקס: זו בדיוק הטענה

שמואל דוד: להיפך, אז היה צריך להיות מתוקצב ב-50% יותר

הדר פוקס: להיפך

הדר פוקס:  זו בדיוק הטענה, שיש פער בין כמות הזכאים לכמות המשתתפים בפועל, ולכן, אנחנו מנסים להתאים את התקציב למה שיהיה בפועל

לזכויות הילד): הדר, סליחה, אני לוקח את התרשים שעשו פה, את הגרפים שעשו מרכז המחקר והמידע, מתוקצב בחסר כל שנה, ויודעים בדיוק מה בסוף הביצוע

הדר פוקס: זה לא מדויק

לזכויות הילד): אני רואה את זה

לזכויות הילד):  אני רואה ב-2021, 2022, 2023, תוקצב 211, בפועל בוצע 280

הדר פוקס: כן

הדר פוקס:  אבל יש חלק השתתפות הורים

לזכויות הילד): יש עוד סעיף אחד באוצר שמתוקצב בחסר, ואחר כך משלימים ביצוע?          

הדר פוקס: שכר מורים

הדר פוקס:  התקציב של שכר המורים כל שנה – כאשר בונים את תקציב המדינה, יש תקציב שמופרש 4% לפי חוק, בעצם חוק-יסוד: התקציב, מופרש לתקנה שהיא תקנת רזרבה בכל תקציב המדינה

הדר פוקס:  זאת אומרת, מראש התקציב הוא לא חד-חד ערכי בהתאם לשימושים

הדר פוקס:  בסוף כל שנה, אנחנו מגיעים לוועדת הכספים, ומתאימים את התקציב לביצוע בפועל

הדר פוקס:  אין שום ילד שנפגע מכך שהתקנה היא בחסר או לא בחסר

הדר פוקס:  זאת אומרת, גם אם בסוף השנה היינו מתקצבים - - -      

לזכויות הילד): לא בונים ככה תקציב עם כל הכבוד

לזכויות הילד):  אם ברשות המקומית היו מתקצבים בצורה הזאת – משרד הפנים היה זורק אותה מכל המדרגות

הדר פוקס: המטרה שלנו היא לנסות להגיע לביצוע המדויק ביותר

הדר פוקס:  אבל כן אנחנו יודעים שיש פערים

לזכויות הילד): אבל מה? פער כזה של 60%, 100% אפילו

יוסף טייב: אתם רואים שבשנת 2021, התקציב היה 417 בערך

יוסף טייב:  עזבי את שנת הקורונה, אז למה בשנת 2022 לא תיקצבתם 417, אז היה ביצוע 456 אוקיי

הדר פוקס: מה שקורה בתקנה של ההזנה, ההתחשבות היא גם בגין שנים אחורה, כי יש פה הרשעה לספקים, לוקח זמן להשלים את ההתחייבויות, וגם יש מקדמות לספקים

לזכויות הילד): אתם משלמים כמה? שוטף 90? שוטף שנה?     

הדר פוקס: לא, שוטף של שנים קדימה

הדר פוקס:  אז לצורך העניין, אנחנו יכולים לראות שב-2023, למרות שאנחנו יודעים מה הגידול שהיה במספר הילדים המוזנים, כי אנחנו יודעים להגיד  מה ההתייקרות במחיר ההזנה, אנחנו רואים שהביצוע בפועל בתקנה הרבה יותר מעבר לשני הפרמטרים האלה

הדר פוקס:  ככל הנראה – אנחנו בדיוק בבדיקות של העניין, היא שיש איזשהו תשלום מאוד גבוה לספק כנראה מלפני שנתיים, שלוש, ואפילו ארבע שנים

הדר פוקס:  ולכן היכולת שלנו לחזות את הביצוע בסוף השנה היא מוגבלת בתקנה כזאת כי אנחנו  לא יודעים להגיד איזה דרישות תשלום יגיעו באותה שנה תקציבית

לזכויות הילד): היו חובות לספקים, זה מה שאת אומרת?     

הדר פוקס: זה לא חובות לספקים

הדר פוקס:  ההתקשרות מול ספק עובדת ככה שיש התקשרות שהיא רב שנתית כאשר הספק משלים את המטלה, את החובה שלו

הדר פוקס:  הוא צריך להגיש את החשבוניות, ואז יש בדיקה של רואה חשבון

לזכויות הילד): אבל זה נכון בכל תחום, באמת, אני לא מבין

לזכויות הילד):  אז מה זה משנה אם זה בתחום ההסעדה

לזכויות הילד):  ואם זה בתחום של רכישה כזאת או אחרת

לזכויות הילד):  התקצוב צריך להיות תקצוב מלא, אבל האמת שזה פחות מעניין אותי

לזכויות הילד):  מעניין אותי האם בסופו של דבר כל הילדים מקבלים בסוף תזונה נאותה, זה מה שמעניין אותי

לזכויות הילד):  היום, בגלל שאני לא מכיר את המספרים, ואני שואל את השאלות, ואתם נותנים לי מספרים, אז אני מתחיל לדאוג

לזכויות הילד):  כי אם אתם לא יודעים את המספרים לאשורם, אז אני גם לא יודע האם באמת המזון הזה סופק

הדר פוקס: הסיפור התקציבי לא מהווה חסום

הדר פוקס:  זאת אומרת, ילד שזכאי להזנה במסגרת יוח"א, ואותה רשות בחרה להשתתף בתוכנית, שוב אני אומרת  יש פער בין שני הנתונים האלה

הדר פוקס:  אבל והיה והרשות בחרה להשתתף בתוכנית, כמובן שהילד מקבל הזנה     

יסמין פרידמן: את מדברת בימים של שיגרה

יסמין פרידמן:  כרגע הדיון הוא לא על השגרה

יסמין פרידמן:  יש לי הרבה מה לומר על נושא השגרה

יסמין פרידמן:  חלילה, אני לא באה בטענות אליך באופן אישי

יסמין פרידמן:  אבל תסבירי לי עכשיו, הנתון הוא ש-33% מהילדים שזכאים לארוחה לא קיבלו אותה בחודש אוקטובר, אני אפילו לא מדברת עדיין על נובמבר

יסמין פרידמן:  לא קיבלו אותה בחודש אוקטובר

יסמין פרידמן:  לעומת זאת, האימהות והאבות שהילדים היו בבית, שגם ככה אם הם זכאים לארוחה, כנראה שהמצב מאוד קשה, וההורים האלה היו צריכים להאכיל  לא אחד, לא שתיים, לעתים ארבעה וחמישה ילדים

יסמין פרידמן:  האם חשב האוצר, אוקיי

יסמין פרידמן:  הילדים האלה לא קיבלו ארוחה בבית, איך אנחנו פותרים את זה? אין כסף, יש כסף

יסמין פרידמן:  כן עבדתי עם הספק הזה, לא מעניין אותי

יסמין פרידמן:  אני עכשיו מעניין אותי האם יש פתרון לכך שהילדים האלה בבית ושיזכו למינימום של המינימום שנקרא - ביטחון תזונתי?     

הדר פוקס: אני אפריד את התשובה לכמה אוכלוסיות

הדר פוקס:  אוכלוסיות המפונים שפונתה - - -     

יסמין פרידמן: המפונים מקבלים את הארוחות

יסמין פרידמן:  אני מדברת על 33%, זה אחרי שהורדנו את המפונים, ואת האנשים שמקבלים ארוחות

יסמין פרידמן:  אני מדברת על ילדים שהם בבית, שמערכת החינוך שלהם הייתה סגורה בחודש אוקטובר, והם היו בבית, ולא זכו לארוחה חמה אחת ביום

הדר פוקס: אני לא מכירה את הנתונים

הדר פוקס:  היום אני לא מכירה שיש אפילו נתונים של  איפה מערכת החינוך פתוחה או לא, אז אני לא יודעת להתייחס האם הילד קיבל את הארוחה

יסמין פרידמן: על זה היה הדיון

יסמין פרידמן:  הרי הדיון הראשון את לא נכחת בו, על זה הבאנו את הנתונים האלה בדיוק

הדר פוקס: אנחנו לא הפחתנו תקציב

יסמין פרידמן: האחריות של האוצר לתקצב את זה

יסמין פרידמן:  האחריות של משרד החינוך לספק את זה

יסמין פרידמן:  האחריות של משרד הרווחה להביא את זה

יסמין פרידמן:  עזוב את זה שזה מפוזר במיליון ואחד מקומות

הדר פוקס: אבל התקציב ניתן

הדר פוקס:  אנחנו לא קיזזנו כסף

יוסף טייב: אני מסכים איתך

יוסף טייב:  התקצוב בחסר, הוא אומנם לא מורגש כי בסוף אתם הולכים לפי הביצוע, ואם יש ביצוע, אז אין הגבלת תקציב, כך אני הבנתי בדיון הקודם, כך אני מבין את זה גם עכשיו ממך

יוסף טייב:  הבעיה שלי היא בעקבות התקצוב החסר, אם אני עכשיו רוצה לקחת את הסכום של חודש אוקטובר, וחלק מהסכום של חודש נובמבר שאותם תלמידים לא קיבלו, ולהעביר אותם לזרוע אחרת אם זו החברה האזרחית, ואם זה משרד הרווחה, או משרד הפנים, תחליטו מאיפה להביא את זה

יוסף טייב:  אין סיבה שילד יישאר רעב

יוסף טייב:  לא יודע מאיפה תביאו את זה - מהגורן, מהיקב, תחפשו, תביאו את הכסף הזה

יוסף טייב:  אני לא אתן שילד במדינת ישראל, בשנת 2023, יישאר רעב, עם כל הכבוד

יוסף טייב:  זה שתקצבתם את זה בחסר, זו בעיה שלכם

יוסף טייב:  תעשו את החישוב

יוסף טייב:  ולכן אני ביקשתי עוד נתונים, ואתם לא מביאים אותם – כמה ואיפה בוצע, באיזה רשות מקומית התקיים הפרויקט הזה

יוסף טייב:  בלי הנתונים האלה אני לא אוכל לדעת אם הילד הזה שפונה משדרות, או שהתפנה מרצונו מנתיבות – קיבל את האוכל, לא קיבל את האוכל

יוסף טייב:       משרד החינוך, בבקשה

יוסף טייב:  אילן שמש

יוסף טייב:  בזום

אילן שמש: שלום לכולם

אילן שמש:  אני לא אכנס לקטע התקציבי, אני כן אנסה להרחיב את הנושא לגבי הנתונים

אילן שמש:  אין ספק באוקטובר, הרי בתי הספר מה-7 לאוקטובר נסגרו כך שכל התקציב למעשה לא מומש כי לא היה תלמידים בבתי הספר

יסמין פרידמן: שידבר לגבי הנתונים שהוועדה ביקשה

אילן שמש: אני אתן לכם את הנתונים, אין שום בעיה

יוסף טייב: אילן, הבעיה היא שאני ביקשתי את הנתונים לפני שהוועדה תתכנס

יוסף טייב:  זה שעכשיו אתה נותן לי נתונים, לצערי, עם כל הכישרונות שיש לי, לא מצליח לעבור עליהם, מה לעשות

יוסף טייב:  כשאנחנו מבקשים נתונים, תעבירו את הנתונים לוועדה בזמן

אילן שמש: אני אעביר את המסר שלך לחיים מויאל, המנהל שלי

אילן שמש:  אני הסגן שלו

אילן שמש:  אני כאן עם הנתונים, אספנו אותם ממש עד להיום בבוקר

אילן שמש:  זה מהלך לא פשוט

אילן שמש:  אבל אני רוצה להגיד משהו כללי

אילן שמש:  נתחיל בזה שכל מערך ההזנה אצלנו, כל הילדים לא סתם נמצאים באגף של משרד החינוך לילדים בנוער בסיכון

אילן שמש:  ילד שלא מקבל הזנה, ולא מגיע לבית הספר, הוא לא מקבל גם את התמיכה הרגשית

אילן שמש:  הוא לא מקבל את התמיכה החברתית, הוא בטח לא מקבל לימודית

אילן שמש:  זאת אומרת, הילדים האלה שלמעשה מה-7  באוקטובר לא קיבלו הזנה, בעיניי, זה אסון כמעט

אילן שמש:  אנחנו מההתחלה, כבר מהיום השני למלחמה, התחלנו להילחם על החרגות, הצלחנו עם הילדים במועדוניות

אילן שמש:  אתם מדברים רק על יוח"א, אבל יש לנו כמה תוכניות של הזנה לילדים בבתי-הספר, כולל מח"טים, כולל ילדים בחינוך המיוחד וכדומה

אילן שמש:        אנחנו מדברים על הזנה יומיומית, בממוצע, אם מסתכלים על שנת 2023, למעלה מ-400 אלף ילדים בישראל

יסמין פרידמן: אנחנו מתייחסים לכל הילדים האלה

יסמין פרידמן:  זה היה הדיון, הדיון הוא לכל התוכניות

אילן שמש: מעולה

אילן שמש:   ואלה הנתונים שיש לנו

אילן שמש:  בוא נהיה הוגנים, הילדים לא קיבלו הזנה, לא קיבלו חינוך, לא קיבלו טיפול, לא קיבלו כלום

אילן שמש:  אני לא ממציא פה משהו חדש

אילן שמש:  אני יכול להגיד לכם שאנחנו מהיום השני מתחילים להילחם על זה

אילן שמש:  אנחנו נלחמים על זה שהם יבואו שמבחינתנו הוא בא לאכול, הוא מקבל את התמיכה הרגשית, כל הדברים התוספתיים האלה

אילן שמש:  זה היה לנו בכל הרשויות, בכל המדינה, אבל זה גם היה לנו בקטע של המפונים, הייתה אנדרלמוסיה

יוסף טייב: אילן, אני אשאל אותך שאלה פשוטה

יוסף טייב:  אותם מערכת שמערכת החינוך לא עבדה, כמו שאתה אומר, לא קיבלו את הטיפול הרגשי, וגם לא קיבלו את הארוחה

יוסף טייב:  לגבי הטיפול הרגשי, ולגבי שאר הנושאים של חינוך מיוחד, הוועדה מתכנסת ודנה על הדברים האלה

יוסף טייב:  אני עכשיו שואל אותך שאלה ספציפית – אותם ילדים שלא קיבלו אוכל, אתם יודעים מי הם, כמה הם,  איפה הם? האם יש לנו דרך להגיע אליהם? האם יש לנו דרך לפצות אותם ולגרום לזה שכן יאכלו כמו שצריך?     

רון כץ: איך תפצה ילד שלא אכל?     

אילן שמש: אנחנו יודעים מיהם התלמידים שנמצאים בכל כיתה, בכל בית-ספר

אילן שמש:  אנחנו נראה חינוך מסודר מהבחינה הזו

לזכויות הילד): הכי פשוט, כמה ילדים לא קיבלו ארוחה חמה באוקטובר? תן את הנתון הזה, אנחנו שואלים אותו כבר שבוע

אילן שמש: אני אענה על זה

אילן שמש:  בתחילת אוקטובר, מתחילת המלחמה זה היה אפס

אילן שמש:  היום זה 40% בערך, עדיין לא נמצאים במערכות

יוסף טייב: אילן, שאלה מאוד פשוטה, בבקשה, תענה לי עליה

יוסף טייב:  חודש אוקטובר, מה מספר התלמידים במדינת ישראל שלא קיבלו את הארוחה שמגיעה להם – קשה לענות על השאלה הזאת?     

אילן שמש: ב-7 לאוקטובר, כאשר פרצה מלחמה, למעלה מ-400 תלמידים לא קיבלו

יוסף טייב: ב-31 לאוקטובר, כמה לא קיבלו?     

אילן שמש: אני לא יכול לענות לך

יוסף טייב: אז מי כן יכול לענות לי על זה?     

לזכויות הילד): אני לא מבין דבר אחד, הרי אתם אמורים לשלם עבור הארוחות שהתקבלו, ולא לשלם עבור הארוחות שלא נתקבלו, אז כמה אתם לא הולכים לשלם אפשר לדעת? אתה יודע מבחינה עסקית – אני היום בעל מפעל שמספק מנות

לזכויות הילד):  אז אומרים לי – תספק כל חודש 100 אלף מנות, ובחודש מסוים ביצעתי פחות, אתם צריכים לדעת את זה

אילן שמש: בחודש וחצי האלה, האחרונים, אנחנו כל יום דוחפים שיותר ויותר ילדים - - -      

לזכויות הילד): זה לא מעניין, אני רוצה לדעת את המספר

לזכויות הילד):  זה שאתה דוחף זה בסדר

לזכויות הילד):  למי אתה דוחף מזון?     

רון כץ: אילן, אבל אתה צריך להבין

רון כץ:  בסוף, לא מדברים פה על להעביר מכונית מחנייה א' לחנייה ב'

רון כץ:  מדברים על ילדים שנשארים רעבים, ואין לכם את הנתונים לדעת כמה הם

רון כץ:  אנחנו חייבים לקבל תמונת מצב של נתונים קודם כל

אילן שמש: אני יכול להגיד לכם את הנתון עכשיו

רון כץ: מה הנתון עכשיו? זה מה שאנחנו שואלים

אילן שמש: מתוך כ-400 אלף תלמידים שהיו מקבלים בשנת 2023, 250 בסך הכול מקבלים, השאר לא מקבלים כרגע

רון כץ: למה הם לא מקבלים השאר? השאר שלא מקבלים, הם לא מקבלים כי הם לא מגיעים למערכת נכון?      

אילן שמש: בוודאי

רון כץ: יפה

רון כץ:  מישהו העביר את הנתונים האלה לרווחה? יש לכם איזשהו קשר עם עוד גורמים לוודא מה המצב של אותם תלמידים?     

אילן שמש: אנחנו מפעילים את המערכות שלנו

רון כץ: עזוב את המערכות שלכם

רון כץ:  יש גורם מתכלל לדבר הזה?      

לזכויות הילד): 	אתם פשוט לא מבינים כנראה את מה שאנחנו שואלים באמת

יסמין פרידמן: הוא ענה, אלה התשובות

לזכויות הילד): 	הם אומרים שהם דוחפים, מה הם דוחפים? מזון? מה?     

יקותיאל משי: 	הם דוחפים שהתלמידים יחזרו לבתי הספר

יקותיאל משי:  אין גורם מתכלל שהוא יודע כמה מפונים עברו לאיזה ערים, ואיפה הם משתלבים במערכת החינוך

יוסף טייב: אילן, אנחנו ביקשנו גם בוועדה הקודמת, בסיכומים, באיזה רשויות מקומיות התקיים, ואיפה לא מתקיימת התוכנית

יוסף טייב:  אנחנו יכולים לקבל פילוח, קובץ אקסל, איזה רשויות עובדות, איזה רשויות לא עובדות, כמה ביצוע מתוך מה שהיה אמור להיות מבוצע

יוסף טייב:  ריבון העולמים, אלה נתונים שביקשנו

אילן שמש: אני אדאג לזה

לזכויות הילד): אני רוצה פשוט למקד את המצב

לזכויות הילד):  יש מצב שמשפחה התפנתה, והמדינה אכן נותנת תשלומים עבור הפינוי הזה

לזכויות הילד):  יש כאלה שמתפנים עצמאית, ויש כאלה שמתפנים לבתי מלון, ואז אני יודע פחות או יותר מספר, אבל אולי אני פחות מודאג

לזכויות הילד):  אבל אם יש מקום שהמשפחה לא התפנתה, ולא נמצאים במערכת החינוך, עם הילדים האלה אני רוצה לדעת מה קורה, ולהם אני רוצה גם לתת סיוע, ואת זה אתם לא יודעים כבר למעלה מחודש

לזכויות הילד):  זאת הנקודה שאנחנו רוצים להגיע אליה

יסמין פרידמן: אולי משרד הרווחה יידע לתת

יסמין פרידמן:  יש פה נציגים של רווחה?      

אילן שמש: התלמידים האלה שלא הגיעו ולא מקבלים אוכל, גם לא מקבלים - - - אנחנו רודפים אחריהם

לזכויות הילד): אבל אתה לא יודע מי הם

רון כץ: איך אתם רודפים אחריהם?     

לזכויות הילד): 	לא, אני רוצה להבין, הוא לא יודע מי אלו

לזכויות הילד):  אבל בגלל שהוא לא יודע, הוא לא יכול לרדוף

רון כץ: אילן, אבל מה אתם עושים? איך אתם רודפים אחריהם?     

אילן שמש: אני יודע על בתי ספר שלא נפתחים

לזכויות הילד): מתוכם חבר'ה התפנו לבתי מלון, וחבר'ה התפנו עצמאית

לזכויות הילד):  מי נשאר אתה יודע?     

יסמין פרידמן: רגע

יסמין פרידמן:  אני רוצה לומר משהו

יסמין פרידמן:  אילן, אני רוצה להסביר לך משהו

יסמין פרידמן:  בשולחנות העגולים בדיון שעבר דובר על כך, שבשולחנות העגולים חשבתם שאחד הפתרונות הטובים הם לעודד את הילדים להגיע לבית ספר, לקחת אוכל או לאכול

יסמין פרידמן:  אבל אנחנו גם דנו על זה בשבוע שעבר שזה לא פתרון ריאלי

יסמין פרידמן:  מכיוון שראשית, חלק מהילדים לא נמצאים בעיר שלהם

יסמין פרידמן:  שנית, אם יש אזעקות, אז הם לא ירצו, או ההורים לא ירצו

יסמין פרידמן:  שלישית, אף ילד לא רוצה לבוא ולקחת את הארוחה, ושכולם יראו שהוא הילד המסכן שצריך לממן לו ארוחות

יסמין פרידמן:  מכל הבחינות לפעמים לא צריך הסעה לבית-הספר

יסמין פרידמן:  מכל הבחינות הבנו שזה לא הפתרון הריאלי

יסמין פרידמן:       אנחנו הצענו כאן פתרון שכולם הסכימו על זה שזה פתרון מאוד ישים, כי רוב המשפחות האלה שבהן יש ילד שזכאי לארוחה חמה, הם מקבלים גם ככה כרטיס של הביטחון התזונתי של 500 שקלים בחודש

יסמין פרידמן:  אנחנו ביקשנו שארוחה כזאת שהשווי שלה הוא 24 שקלים ביום, נעביר את הכסף הזה שהילד לא השתמש, לא קביל את האוכל, להעביר את הכסף דרך כרטיס המזון להטעין אותו, כדי שלאותה משפחה יהיה כסף לבשל בבית, או אם הם מתארחים אצל משפחה, הם זקוקים לכל שקל

יסמין פרידמן:  היו פה הורים, הם הסבירו את זה

יסמין פרידמן:  ולכן, במקום לנסות לעודד אותם, אני מבינה שבבית הספר מקבלים איזושהי מעטפת שהיא גם טיפולית, וחברתית והכול, אבל כרגע אנחנו מדברים על מזון - אין אוכל

יסמין פרידמן:  אני גרה בבאר שבע, אני כל היום מקבלת פניות - אין אוכל לאנשים בבית

יסמין פרידמן:  יש להם עוד חמישה ילדים שהם צריכים להאכיל, זה ממש אקוטי, אנחנו חייבים לפתור את זה

יסמין פרידמן:  אי- אפשר להמשיך עם הברברת הזאת

אילן שמש: אני אחרון האנשים שיגיד לכם – לא ליצור כל דרך שהיא

אילן שמש:  זה משרד האוצר יעשה

יסמין פרידמן: אבל האוצר אומר לנו זה לא אנחנו, זה החינוך

יסמין פרידמן:  ואתם אומרים - - -     

לזכויות הילד): אין לי בעיה עם מה שאמרת שמשרד האוצר יעשה, אבל אתה לא יודע מי הילדים האלה

אילן שמש: אני יודע טוב מאוד

רון כץ: אילן, יש לי שאלה

רון כץ:  אמרת קודם שאתה יודע על 400 אלף

רון כץ:  אנחנו יודעים על 460

רון כץ:  אתה יודע אותם ברמה של שם ופרטי קשר? אתה יודע איך להגיע אליהם?     

אילן שמש: עוד הפעם, אין לי אותם ברמה השמית

אילן שמש:  יש לי אותם ברמה כל מוסד

אילן שמש:  זאת אומרת, אני יודע איזה בתי ספר וכמה תלמידים

רון כץ: אילן, אני איתך

רון כץ:  בוא, אני מנסה למצוא פתרון

רון כץ:  אני איתך

רון כץ:  אני מניח שבית הספר כן יודע מי התלמידים שמבקשים עזרה

רון כץ:  פניתם למנהלי בתי הספר האלה לפי קוד מוסד, ואמרת להם – חבר'ה, בואו, תפנו לתלמידים, תראו מי צריך עזרה, אנחנו יודעים לעזור להם?     

אילן שמש: חד-משמעית, אנחנו יום יום בקשר איתם

אילן שמש:  אנחנו לא רוצים רק שהילדים יבואו לאכול, אנחנו רוצים גם שהילדים יבואו לקבל תמיכה רגשית וחברתית

רון כץ: אז למה אתם לא מגיעים אל הילדים האלה? לבית שלהם, לא לבקש לבוא לבית הספר

אילן שמש: מכיוון שברשויות המקומיות יש הנחיות ברורות מאוד איזה בתי ספר, מתי יגיעו ואיך יגיעו

אילן שמש:  יש רשויות שאומרות – בכלל לא

אילן שמש:  יש כאלה שאומרות – רק אם יהיה מיגון

אילן שמש:  חבר'ה, המציאות מורכבת

רון כץ: לא

רון כץ:  אבל המציאות היא פה שבסוף ילדים בקצה נפגעים

אילן שמש: לעשות זאת תקציבית, זה לא ענייני בכלל

אילן שמש:  חבר'ה, תעשו את זה דרך האוצר

רון כץ: אבל בסוף יש לנו בעיה

רון כץ:  יש ילדים בקצה שנפגעים בגלל ביורוקרטיה פה שנופלת בין הכיסאות

יסמין פרידמן: אתה צודק שזה צריך להתבצע דרך האוצר

יסמין פרידמן:  אבל אנחנו צריכים את הנתונים בכדי לדעת למי להעביר את זה

אילן שמש: מה קרה לכם? אנחנו רודפים אחרי הילדים האלה

אילן שמש:  ההוראה שלנו לכל העובדים שלנו, זה למצוא קשר עם הילדים האלה

אילן שמש:  מה קרה לכם? אני דואג שהם בכלל לא מקבלים כלום – לא חברתית ולא - - -      

רון כץ: אז מה הפתרון שלך? אז מה אתה מציע?      

יוסף טייב: קודם כל, כמו שאמרתי לך קודם, ואני אחזור על זה

יוסף טייב:  הוועדה מתכנסת בכלל הנושאים, וגם בנושא הרגשי הוועדה מתכנסת, וגם בנושא של חינוך מיוחד הוועדה מתכנסת

יוסף טייב:  כרגע הדיון הוא לאוכל

יוסף טייב:  ולכן אנחנו פונים אליך בנושא של האוכל

יוסף טייב:  אני רוצה לשאול אותך שאלה מאוד פשוטה, האם משרד החינוך פנה למשרד הרווחה ואמר לו, תקשיב, יש לי כך וכך תלמידים ברשות הזו, וברשות הזו, בסמל מוסד הזה, במקום פלוני ופלוני הם לא מקבלים אוכל כי בית הספר לא נפתח, או בית הספר עובד רק עד השעה 12:00 ובשעה כזו אין ארוחה

יוסף טייב:  לכו תבדקו אם מקבלים או לא

יוסף טייב:  אני כבר אדאג עם האוצר

יוסף טייב:       אגיד לך איך אני הולך לסכם את הדיון הזה

יוסף טייב:  משרד האוצר צריך לדאוג לקבל נתונים ממשרד החינוך ומשרד הרווחה לאותן משפחות, ולתקצב באופן מלא את הארוחות האלה, ולהעביר את זה לכרטיסי המזון, זהו, זה לא מסובך

יוסף טייב:  רק אני צריך ממך וממשרד הרווחה את האפשרות להגיע לאותם תלמידים, זה מה שאני צריך מכם

יוסף טייב:  את המלחמה מול האוצר אני אנהל

יסמין פרידמן: אין גורם מתכלל לפרויקט הזה

לזכויות הילד): תודה רבה, לחברי יו"ר הוועדה

לזכויות הילד):  אני חושב שאמרת את הדברים בצורה הכי נכונה שיכולה להיות

לזכויות הילד):  אבל בוא ואני אעזור למשרד החינוך איך לטפל בזה

לזכויות הילד):  אמרת שיש 460 אלף תלמידים

לזכויות הילד):  אמרת שהיום נותנים קרוב ל-250, מי שלא מקבל זה 150 אלף

לזכויות הילד):  קחו את ה-150 אלף, סליחה, כמה אמרתם שלא מקבלים?     

יסמין פרידמן: 40% בערך

לזכויות הילד): כמה ילדים לא מקבלים היום את הארוחות, כמה?      

אילן שמש: אני אומר שוב, כ-150 אלף

לזכויות הילד): לא משנה

לזכויות הילד):  נניח שזה 160 אלף, אני לא אכנס למספר המדויק

לזכויות הילד):  אני רוצה לעזור לך, כי אנחנו לא מקבלים פה נתונים למעלה משבוע

לזכויות הילד):  אגיד לך מה אני רוצה בדיוק

לזכויות הילד):  מתוך ה-150 אלף, או 160 אלף, חלקם התפנו לבד

לזכויות הילד):  חלקם נמצאים בבתי-מלון

לזכויות הילד):  החלק הנוסף נמצא באותם יישובים, והם לא נמצאים בבתי-ספר, את החלק הזה אני רוצה לדעת, ואז אני יודע מה המספר שלהם

לזכויות הילד):  ואז אני יודע גם לתקצב אותם, וגם אז, תנסו למצוא את השמות דרך בתי הספר, זה מה שאנחנו רוצים

אילן שמש: עוד דבר קטן, זה משתנה כל יום

אילן שמש:  אני רק יכול להגיד לך ש-50 אלף תלמידים בשבוע האחרון - - -     

לזכויות הילד): אתה יודע מה, זה שהוא משתנה כל יום זה לא מעניין אותי

לזכויות הילד):  תיקח מפה אחורה, ואגיד לך יותר מזה, תעשה סיכום שבועי, לא קרה כלום

יוסף טייב: בבקשה, מרכז השלטון המקומי

יוסף טייב:  בזום

יוסף טייב:  בבקשה

יוסף טייב:  אולי לה יש נתונים

רות דיין מדר: שלום לכם, אנחנו בדיוק כמוכם בלי נתונים, למרות מערכת הממשלתית הדיגיטלית התחילה באיסוף הנתונים מכל התושבים שבעצם פונו ונתבקשו לעדכן היכן הם נמצאים

רות דיין מדר:  אנחנו פונים ומבקשים ממשרדי הממשלה ומהכנסת לקבל את הנתונים אודות המפונים שהגיעו אלינו

רות דיין מדר:  אנחנו חסרי נתונים

רות דיין מדר:  אנחנו אוספים נתונים מכל מיני עמותות, ומכל מיני גורמים שמתקשרים אלינו ומעדכנים אותנו על משפחה פה ומשפחה שם, אבל מערכת מסודרת שנותנת את הנתונים לרשות המקומית על בסיס יומי – איזה ילדים יש, באיזה גילאים יש

רות דיין מדר:  גנים, מעונות יום, בתי ספר, אין לנו שום מידע בנושא הזה

יוסף טייב: תודה רבה

יוסף טייב:  הדברים ברורים

יוסף טייב:  משרד הרווחה, דוד כהן

יוסף טייב:  נמצא איתנו בזום

יוסף טייב:  לא נמצא

יוסף טייב:  בבקשה, רון שביט

רון שביט: צהריים טובים, הייתי בוועדה הקודמת בשבוע שעבר

רון שביט:  הצגנו את מכלול המשאבים והפעולות שאנחנו עושים בתחום המזון לכלל אוכלוסייה, לכלל הגילאים

רון שביט:  אמרנו אם יש נתונים שמשרד החינוך, כמו שאתם הצגתם ספציפיים, ניקח אותם, נוכל לעשות עבודה

יוסף טייב: רון, אתם יושבים בשולחנות עגולים עם המשרד

רון שביט: זה אומר שמות של נערים, שמות של ילדים פלוס רשויות

רון שביט:  אמרתי מספר פעמים וגם לוועדה

יוסף טייב: רון, אתם יושבים בשולחנות עגולים עם משרד החינוך נכון?     

רון שביט: הייתי בשבוע שעבר, משרד החינוך לא הציג מודל שבו הוא נזקק להתערבות שלנו

רון שביט:  הוא הציג מודל שבו הוא פותר את זה לבד

יוסף טייב: אתה כרגע כמשרד רווחה

יוסף טייב:  אתה מוצא לנכון שמשרד החינוך יעביר לך את הנתונים? האם לך יש את היכולת להגיע לאותם תלמידים ולהביא להם את האוכל?     

רון שביט: כן

רון שביט:  ברגע שיש לנו את הרשימה המדויקת של שמות ורשויות, אנחנו יכולים להתחיל לבנות מודל עבודה

יוסף טייב: תודה רבה

רון כץ: כלומר, צריך להעביר להם שיהיה ברור

יסמין פרידמן: טכנית אפשר להעביר להם את זה לכרטיסי המזון נכון?      

הוועדה לזכויות הילד): זה לא משנה, זה אמצעי

הוועדה לזכויות הילד):  יסמין, הבעיה זה הנתונים

הוועדה לזכויות הילד):  האמצעי פחות בעייתי

יסמין פרידמן: הבעיה היא הרבה יותר עמוקה, לצערי, אני עוד אדבר על זה

יסמין פרידמן:  זה שאין גורם מתכלל לכל הפרויקט הזה

יסמין פרידמן:  זה שאף אחד לא יודע מה קורה אצל השני

יסמין פרידמן:  זה שמפרקים את המועצה לביטחון תזונתי

יסמין פרידמן:  יש פה נושא עומק שלא עובדים בשגרה, אז בטח ובטח שמתפוררים בשעת חירום, וזה משהו שדורש טיפול עומק

נעמה לזימי: אני בכוונה רק חוזרת על מה שאמרתי בפעם הקודמת רק כי זה כן חשוב, ויש בידינו את הכוח

נעמה לזימי:  אסור שעודפי תקציב של הפרויקט הזה יחזרו לקופת - - -      

יוסף טייב: אין עודפי תקציב

יוסף טייב:  תקצבו את זה בחסר מלכתחילה

נעמה לזימי: לא כל שנה

נעמה לזימי:  בקורונה, כן היה

נעמה לזימי:  אני יודעת מה אני אומרת לכם

נעמה לזימי:  חשוב מאוד שכל דבר כזה יילך חזרה לפרויקט שלא יהיה מצב שהוא לא מבוצע עד הסוף, ואז נדע גם מה להוסיף

רון כץ: עכשיו ממקום יותר גרוע – הם לא יודעים איפה הם

נעמה לזימי: ישר אמרתי, אני יודעת את הנתונים

נעמה לזימי:  כי גם בקורונה לא היה, בקורונה לקחו את הכסף של מפעל ההזנה והעבירו לפרוייקט אחר, גם חשוב, אני בכוונה אפילו לא מציינת

נעמה לזימי:  אבל זה רק מראה על סדרי העדיפויות

נעמה לזימי:  ילדים שרעבים בבית הספר, רעבים גם בבית, כמה פשוט להבין את זה

יוסף טייב: אני בא באמירה אחרת נעמה, תוקצב בחסר

יוסף טייב:  משרד האוצר בא ואומר בשתי הוועדות, גם בקודמת, גם עכשיו – יש ביצוע, יש כסף

יוסף טייב:  קחו בחשבון כאילו היה ביצוע, ותעבירו את הכסף הזה או למשרד הרווחה, או למיזמים חברתיים שהם יעשו את העבודה כמו שצריך

תמי סלע: באותו קשר כן הייתה פה שאלה שעלתה על תת ביצוע של 115 מיליון, שרוצים לייעד אותו לשימושים אחרים, וכתוב שהוא תחת סעיף הזנה בחינוך בין היתר, אז שם בעצם יש כן כסף כשמבינים שהוא לא בוצע ורצו לייעד אותו למטרה אחרת

תמי סלע:  כמה יש שם, ולמה לא מייעדים אותו להזנה? שנית, לנתונים שהובאו פה על-ידי משרד החינוך, השאלה האם זה מתייחס רק לילדים במסגרות שלא נפתחו, במוסדות חינוך שלא נפתחו, או באמת כמו שהדגשת, ולא הבנתי אם הנתונים מתייחסים גם למקומות שנפתחו, אבל הם עד שתים עשרה, או עד אחת, ואין שם את הארוחה החמה, זה גם נתון שהוא חשוב, ולהצליב את זה גם עם הנתונים של המפונים, אבל גם עם פרויקטים אחרים שקיימים של הזנה כמו של משרד הפנים שלא יהיו כפילויות, זאת אומרת, שמי שבאמת צריך יקבל, ולעומת זאת, לא יקבלו גורמים שכבר מקבלים היום באיזשהו פרויקט אחר כספים עבור הזנה

תמי סלע:  אז חשוב פה התכלול של הנתונים

תמי סלע:  אבל ה-115 מיליון האלה צריך להבין מה הם

הדר פוקס: אני אתייחס ה-115 מיליון, זה איזשהו כסף שלא יבוצע בהסעות, ובהזנה של צהרוני ניצנים, שזה לא השיח שאנחנו עכשיו מתכוונים אליו

יסמין פרידמן: כן

יסמין פרידמן:  ניצנים הוא בתוך ה-460 אלף

יקותיאל משי: זה תוספתי

יקותיאל משי:  שלא יהיו שתי תוכניות תוספתיות

הדר פוקס: החשיבות פה כשאנחנו מסתכלים על המלחמה ועל התכלול של הצרכים, יש לנו את עולם המקורות ועולם השימושים

הדר פוקס:  המטרה לא לערבב ביניהם

הדר פוקס:  זאת אומרת, שחודש צורך באיזשהו תקציב, אז מסתכלים עליו בפני עצמו

הדר פוקס:  וככל שיש איזשהו מקור שנחסך במקום אחר, הוא לא רלבנטי

הדר פוקס:  זאת אומרת, מה שאנחנו מנסים להגיד, שבמידה ויש צורך להשתמש דרך משרד הרווחה בהזנה, משרד הרווחה צריך להעלות את הצורך הזה עם הנתונים, עם מספר הילדים, ולהציף את השימוש הזה

הדר פוקס:  ואת המקור התקציבי לזה, אנחנו כאוצר צריכים לדעת לתכלל

נעמה לזימי: את מדברת על המיזם לביטחון תזונתי, דרכו, זאת אומרת? אמרת הרווחה פשוט

הדר פוקס: עכשיו העלו את האופציה שהרווחה יפעילו שהכסף יעבור דרכם

הדר פוקס:  יעבירו את הכסף מחינוך לרווחה

הדר פוקס:  אני אומרת שחשוב לעשות פה הפרדה של עולם המקורות והשימושים

הדר פוקס:  באופן כללי בתקנה שהזכרנו בתחילת הדיון, אין עודף, זה לא שיש מה להעביר

יוסף טייב: זה מה שאני מסביר לך

יוסף טייב:  אתם תקצבתם את זה בחסר

יוסף טייב:  אילו לא הייתם מתקצבים את זה בחסר היה עודף

יוסף טייב:  את בעצמך אמרת וגם בדיון הקודם

יוסף טייב:  אמרו בצורה מפורשת – אם יש ביצוע, יש כסף

יוסף טייב:  זאת אומרת, אם עכשיו משרד החינוך היה מביא ביצוע מלא, היה מקבל כסף מלא

יוסף טייב:  נכון? מה המקור התקציבי? מאוצר המדינה נכון?     

הדר פוקס: גם אם היו מתקצבים את התקנה ב-3 מיליארד שקל, בכוונה זורקת מספר שהוא לא רלבנטי, ועכשיו היה חיסכון, אז היו משתמשים בפער לממן צרכי מלחמה

הדר פוקס:  צרכי מלחמה הם מאוד מגוונים

יוסף טייב: ילד שלא אוכל, מבחינתי, זה צורך מלחמה

נעמה לזימי: את לא מדייקת במה שאת אומרת

נעמה לזימי:  גם במלחמה, הרי יש מדינה שצריכה לתפקיד

נעמה לזימי:  אומר גם יו"ר ועדה, צורך מלחמה זה לא להפקיר את העורף

נעמה לזימי:  הרי העורף הוא חלק מהמאמץ הלאומי

נעמה לזימי:  הילדים לא צריכים להיות רעבים

נעמה לזימי:  זה לא מותרות

נעמה לזימי:  זה לא משהו שצריך לקצץ ממנו, זה להיפך

נעמה לזימי:  זה מה שצריך לשים עליו עוד יותר זרקור בעת הזו כשאף אחד לא שם לב

נעמה לזימי:  אני לא הבנתי את העניין הזה שכאילו אם זה ממקור אחד, הוא לא יכול לעבור למקור אחר

נעמה לזימי:  הרי אנחנו בוועדת כספים נעביר למיזם לביטחון תזונתי להשלים את זה דרך הבתים

נעמה לזימי:  אם יש נתונים כמו שאמר רון, כמו שאמר יוסי, ברגע שיש נתונים - - -      

יוסף טייב: למה אני מתעקש על נתונים כבר שתי ועדות?      

הוועדה לזכויות הילד): האמת היא, שנראה לי שהנושא הכספי פה  הוא לא בעייתי

נעמה לזימי: בדיוק, זה הביצוע

אליהו דלל: הבעיה היא לקבל נתונים ולבצע, זה מה שאנחנו צריכים כרגע

הדר פוקס: אין דרישה תקציבית, אפילו לא ברור כרגע

לזכויות הילד): 	כי אין נתונים, אז אף אחד לא דורש, לאף אחד לא איכפת

לזכויות הילד):  פשוט כנראה שלאף אחד לא איכפת

הדר פוקס: אני מתחברת למה שאתה אומר

הדר פוקס:  ברגע שיהיה ברור מה הצורך במשרד הרווחה, אני בכוונה שמה את משרד החינוך בצד

הדר פוקס:  שיהיה ברור במשרד הרווחה הוא יגיד – הצורך שלי עבור ההזנה עם כך וכך, כדי לתת מענה לכך וכך ילדים שהמסגרות שלהם לא פועלות, אז אנחנו נוכל להסתכל על הצורך הזה ולתת לו את המענה באופן ייעודי

הדר פוקס:  אבל השיח של האם אנחנו לוקחים מכאן או לוקחים מכאן הוא פחות רלבנטי לעניין

נעמה לזימי: זה לא מדויק מה שאת אומרת

נעמה לזימי:  אני מתעקשת איתך על זה

נעמה לזימי:  העברות תקציב כשעושים אותו, כ-70% מסעיפי התקציב משתנים במהלך שנה, לא יודעת אם כולם יודעים את זה, וגם את יודעת את זה

נעמה לזימי:  בטח בהיבט מלחמה יש לנו איזושהי גמישות

יוסף טייב: נכון

יוסף טייב:  אמרתי בתחילת דבריי

יוסף טייב:  אמרתי אני אנהל את המלחמה מול האוצר, יודעים לעשות את זה גם בוועדת כספים, אבל אני צריך נתונים

נעמה לזימי: אבל משהו אחד

נעמה לזימי:  אני בטוחה אלי ויוסי שיש נתונים חלקיים

נעמה לזימי:  הרי אוקיי

נעמה לזימי:  אין את כל המספרים וכל הנתונים

נעמה לזימי:  יש נתונים על חלק מהילדים, בוא נתחיל איתם

נעמה לזימי:  מה זה הדבר הזה? בוא נתחיל את מה שאתם אומרים שנעשה, נביא לבתים, בוא נתחיל עם הנתונים שכן יש להם

נעמה לזימי:  הרי יש רשויות שכן יש להן איזשהו דיווח

יסמין פרידמן: אני יכולה להביא נתונים מבאר שבע

נעמה לזימי: בבקשה

נעמה לזימי:  למה כאילו הכול זה כלום? לא

נעמה לזימי:  אני מתעקשת עם משרד החינוך

נעמה לזימי:  תביאו את הנתונים החלקיים שלכם, ובוא נתחיל איתם

נעמה לזימי:  זה חיים של אנשים

נעמה לזימי:  ילדים רעבים, אז נעזור לחלק מהילדים הרעבים בינתיים, עד שנשיג את כל הנתונים, זה לא הכול או כלום

נעמה לזימי:  גם ככה זה בחסר, וגם ככה לא כל הילדים באי ביטחון תזונתי חמור

נעמה לזימי:  אני מדגישה את זה, לא רק אי ביטחון תזונתי, אלא חמור, לא זוכים לדבר הזה

נעמה לזימי:  זאת חרפה שלנו כאומה

נעמה לזימי:  אבל בזמן מלחמה אנחנו לא יכולים עוד יותר להגיד – אבל עכשיו יש מאמץ

נעמה לזימי:  אומר לך יוסי פה חד-משמעית – אני נלחם עם האוצר

נעמה לזימי:  אני אומרת לך כאופוזיציה חד-משמעית, אנחנו נהיה על זה באופן מלא, מיושר, לא תהיה בעיה

נעמה לזימי:  הכסף הזה יכול לעבור, רק צריך להתחיל לפעול וליישר

נעמה לזימי:       המתנדבים הקימו חמ"לים

נעמה לזימי:  שינעו פה אוכל לכל מקום, לבסיסים, לבילויים, ואת האוכל של מפעל ההזנה לילדים אנחנו פתאום עומדים כאילו המומים

יסמין פרידמן: כי הבעיה היא הרבה יותר עמוקה

יסמין פרידמן:  יש פה בעיה עמוקה של התנהלות של כל המהלך הזה

יסמין פרידמן:  חשוב שתדעו את זה

יסמין פרידמן:  אני חושבת שכראשי ועדות, אתם צריכים להבין שגם בשגרה הוא בעייתי, אז בטח ובטח שבחירום

יסמין פרידמן:  כל הנושא של המועצה לביטחון תזונתי שלא תוקצבה, אפס שקלים ב-2023, 2024

יסמין פרידמן:  זאת אומרת, עובדים שם אנשים שאמרו להם, אתם יודעים מה? אתם עובדים בהתנדבות כרגע, אתם תעשו מחקרים בלי כסף, אבל אנחנו ניתן לכם החזר נסיעות – גם את זה הם לא קיבלו

נעמה לזימי: ורוצים לסגור אותם, יסמין

יסמין פרידמן: בשנת 2021, 2022, היה תקציב

יסמין פרידמן:  עכשיו יש אפס תקציבים

יסמין פרידמן:  המועצה הזאת עכשיו מגישה המלצות לחירום, ולתוכנית חמש שנים קדימה

יסמין פרידמן:  המועצה הזאת חייבת להיות עצמאית

יסמין פרידמן:  היא חייבת להיות מאוד משמעותית

יסמין פרידמן:  יש שם אנשי מקצוע שידעו איך לתכלל את הדבר הזה

יסמין פרידמן:  המועצה הזאת היא הוקמה על-פי חוק

יסמין פרידמן:  זה משהו שחייב לשים עליו

יסמין פרידמן:  באמת, לזמן דיון אפילו רק על זה, כי זה שורש הבעיה

יובל בר-און: גבירותיי ואדוני היושב-ראש, אני רוצה להמשיך בדיוק את מילותיה של נעמה שדיברה שמדובר פה בחיים של ילדים

יובל בר-און:  אתם מדברים פה 50 דקות בוועדה לזכויות הילד, והדיון הזה – שמעתם אותי חבר הכנסת טייב, וחלק מהנוכחים פה שמעו אותנו כבר

יובל בר-און:  לא הגיוני בעינינו שהוועדה הזאת נפתחה, ולא דוברה על זכויות הילד של למעלה מ-30 ילדים שנמצאים כרגע במנהרות של חמאס

יובל בר-און:  זה לא סביר

יובל בר-און:  אנחנו ממש התחננו פה בוועדה הקודמת

יובל בר-און:  חבר הכנסת טייב, ממש, בקשה ממך, בתור יושב-ראש הוועדה

יובל בר-און:  לא הגיוני שהוועדה הזאת תפתח, או תנעל, בלי לדבר על הילדים שלפני כחודש נשללו מהם כל זכויות היסוד שלהם באחת

יובל בר-און:  וכל הדיון שמתנהל פה שהוא חשוב מאין כמוהו, בוודאי שהוא חשוב, חייב להיפתח בכל פעם בוועדה הדיון על זכויות הילדים שלא כאן איתנו

יובל בר-און:       תראו, ישבנו פה בסבלנות

יובל בר-און:  המעמד הזה מרוקן אותנו, ממש מרוקן אותנו מאנרגיה

יובל בר-און:  לחזור ולהדגיש שאנחנו במאבק סיזיפי במעלה ההר כדי לפתוח דלתות, אני יודע שכולם מקשיבים לנו

יובל בר-און:  אני יודע שכולכם איתנו

יובל בר-און:  אבל עצם זה, והעובדה שהדיון הזה לא נפתח ודובר על הילדים האלה, חוטא למצב שבו אנחנו נמצאים

יובל בר-און:  אין דבר ברגע זה, אין דבר יותר חשוב מהילדים שברגע זה בעודנו יושבים פה, ובעוד כמה שעות תחזרו לילדים שלכם הביתה ללטף אותם, לחבק אותם, לאהוב אותם – אני בעוד שלוש שעות אראה את הבת שלי שחזרה מהגן שמאז ה-7 באוקטובר, אני על סף דמעות כל פעם שאני איתה, וכל רגע מרגיש כאילו הוא בר חלוף, כאילו זה לא מובן מאליו שאני יכול ללטף את הבת שלי, כי בן דוד שלי לא עושה את זה מזה חודש

יובל בר-און:  והילדים שלו לא עושים את זה כבר מזה חודש, ואשתו שסיפרה להם השבוע שהיא בהריון, מה שחשוב לה לספר לילדים שלא ראו את אבא שלהם חודש, זה שאבא יודע שהיא בהריון

יובל בר-און:  לעשות את החיבור הזה ביניהם לבין האבא שכרגע נמצא במנהרות

יובל בר-און:  כל שיחה, כל ועדה פה, כל דבר חייב להיות קודם כל סביב זה, קודם כל, לפני הכול

יובל בר-און:  לדאוג לילדים שהביטחון התזונתי שלהם  לא רק שהוא מוטל בספק, בספק אם יש איזשהו ביטחון תזונתי

יובל בר-און:       אני רוצה שבוועדה הזאת, חבר הכנסת דלל, לא שמעת אותנו, ולכן אני מדבר ישירות אליך

יובל בר-און:  צריכה להיפתח בזכויות הילדים האלה, אתה בתור חבר סיעת הליכוד, אני מניח שיש לך דלת פתוחה אל מקבלי ההחלטות הראשיים יותר מאיתנו

יובל בר-און:  ולכן, אני מבקש ממך ישירות

יובל בר-און:  בכל יום כשאתה קם בבוקר, אני מבקש ממך, ממש, תשאל את עצמך מה עשיתי היום כדי להחזיר את הילדים האלה הביתה? כל אחד

יובל בר-און:  אבל ספציפית הילדים האלה בן ה-10 חודשים, בן השלוש, בן השש, שאני לא רוצה לספר לך מה האימהות שלהם עוברות עכשיו והאבות שלהם עוברים, הרי, אתה איש משפחה בעצמך

יובל בר-און:  אני מבקש שתהפוך את זה למעשים

יובל בר-און:  האמפתיה היא חשובה

יובל בר-און:  החיבוק שאנחנו מקבלים מהציבור הישראלי הוא חשוב

יובל בר-און:  רק לכם יש את הכוח לשנות

יובל בר-און:  אנחנו יודעים שיש הצעות על השולחן מזה זמן

יובל בר-און:  אני יודעים שמתנהל משא ומתן מזה זמן

יובל בר-און:  האחריות שלכם בתור אלה שמצהירים השכם והערב, ואנחנו עומדים מאחוריכם – אנחנו לא חמאס

יובל בר-און:  אנחנו מדינה דמוקרטית, ליברלית, מערבית, שחיי אזרחיה חשובים יותר מכל

יובל בר-און:  הדרך היחידה שלכם להוכיח לנו את זה- זה להביא אותם הביתה

יובל בר-און:  ואם זה דורש לשחרר אסירים – אז תעשו את זה

יובל בר-און:  אם זה דורש הפסקת אש – בוודאי שתעשו את זה

יובל בר-און:  אם אתם מכינים אותנו למלחמה שתיקח חודשים או שנים – תעשו הפסקה של שלושה ימים

יובל בר-און:  מיטוט החמאס ייקח זמן

יובל בר-און:  שלושה ימים שיחזירו 50 ילדים הביתה צריך לקרות עכשיו

יובל בר-און:      הילדים האלה לא יכולים לחכות עוד יום

יובל בר-און:  כל יום שאנחנו יושבים פה ומדברים, אין לנו מושג מה איתם

יובל בר-און:  אין לנו מושג

יובל בר-און:  אין לנו מושג מה הם חושבים על אימא

יובל בר-און:  מה הם חושבים שהם לא רואים את ההורים שלהם? איך זה ייתכן שאנחנו יושבים פה וחוזרים לשגרה, ומנרמלים את האירוע הזה? אתם יכולים לתאר לעצמכם את הילד שלכם יושב, לא יודע מה ההורים שלו חושבים, ולא מבין למה אבא ואמא שלו לא באים לקחת אותו

יובל בר-און:  עכשיו

יובל בר-און:  עכשיו

יובל בר-און:  זה מה שקורה ברגע זה

יובל בר-און:  יש ילד במנהרות של חמאס שלא מבין איפה אבא ואמא שלו

יובל בר-און:  ומר דלל, ואדון טייב, אתם האבא והאימא שלו עכשיו

יובל בר-און:  אתם מקבלי ההחלטות

יובל בר-און:  אתם ורק אתם יכולים להפעיל את הלחץ, ולעשות כל מה שצריך

יובל בר-און:  לקבל את ההצעה הקטארית

יובל בר-און:  לקבל את ההצעה התורכית

יובל בר-און:  לקבל, לא משנה מה, כדי שהילדים האלה יחזרו הביתה

יובל בר-און:  כדי שבן דוד שלי יחזור לילדים שלו

יובל בר-און:  כדי שבן דוד שלי יזכה לראות את הילד שלו נולד

יובל בר-און:  זה לא ייתכן שהורדת הידיים הווירטואלית הזאת, המשא-ומתן שאצלנו אומרים - קודם יחזרו החטופים, ואז תהיה הפסקת אש

יובל בר-און:  ומהצד השני, יגידו, בחיים לא נחזיר את החטופים אם לא תהיה הפסקת אש

יובל בר-און:  אנחנו המדינה המערבית הדמוקרטית שמתחייבת לזכויות של האזרחים של החמאס לא, כי הפקירו את האזרחים

יובל בר-און:  מתחבאים במנהרות

יובל בר-און:  נכון

יובל בר-און:  נכון

יובל בר-און:  ולכן זכות ההוכחה, או חובת ההוכחה היא עלינו, ורק עלינו ועליכם

יובל בר-און:  ואתם חייבים להוכיח את זה

יובל בר-און:  העם איתכם

יובל בר-און:  העם מוכן לפשרות

יובל בר-און:  אנחנו ב-7 באוקטובר הפסדנו

יובל בר-און:  אתם יודעים למה הפסדנו? כי לנו איכפת

יובל בר-און:  כי לכם איכפת

יובל בר-און:  כי למי שפה אכפת מאזרחי מדינת ישראל

יובל בר-און:  ואנחנו נעמוד ונכיר בזה, והניצחון שלנו על חמאס יהיה אך ורק בזה שאנחנו נעמוד גאים ונגיד – אנחנו חזקים ועושים את הוויתור, כל ויתור שצריך, כדי להחזיר את האזרחים שלנו הביתה

יובל בר-און:  תודה

אליהו דלל: 	תודה רבה

אליהו דלל:  אני מחזק אותך

אליהו דלל:  אני מחבק אתכם

אליהו דלל:  אני מחזק את כל משפחות החטופים

אליהו דלל:  אמנם עשיתי את זה בוועדה לזכויות הילד שאנחנו פתחנו את הישיבה עם דקה דומיה ודיברנו על זה, אבל משום מה זה התפספס פה

אליהו דלל:  אני גם בוועדת הכלכלה הצעתי שכל חבר כנסת יאמץ לו חטוף או משפחת חטוף, ויהיה איתה בקשר

אליהו דלל:  אני עושה עם משפחת אשר

אליהו דלל:  יש שם את הילדה אביב, הילדה רז, ואת האימא דורון

אליהו דלל:  והסבתא נרצחה

אליהו דלל:       כל מה שאמרת זה נכנס ללב

אליהו דלל:  אני לא רוצה להגיד אבל, כי אנחנו נמצאים מול אנשים שהם חיות אדם, שמתעתעים בנו, משחקים ברגשות שלנו

אליהו דלל:  אנחנו, ואני אומר לך, שכל חבר כנסת, בלי יוצא מן הכלל, כי גם בין חברי הכנסת יש לנו בדואים, ויש ערבים, ויש חטופים שנמצאים בצד השני

אליהו דלל:  ואני אומר לך בלי יוצא מן הכלל, אנחנו נעשה הכול כדי שהחטופים יחזרו הביתה

אליהו דלל:  צריך להבין גם, ואני אומר את זה בכאב – אנחנו רוצים שכל החטופים יחזרו הביתה

אליהו דלל:  והמשימה שלנו ותמונת הניצחון, זו התמונה שמוצגת בכל הרחובות בארץ שרואים את כל החטופים שהם חוזרים הביתה – זאת תמונת הניצחון שלנו

אליהו דלל:  תודה

יובל בר-און: 	תודה

יובל בר-און:  אני מודה על הדברים

יובל בר-און:  אני אומר שוב

יובל בר-און:  אני מודה על החיבוק, אני מודה על האמפתיה

יובל בר-און:  אני מאמין לתחושות שלך

יובל בר-און:  אנחנו ביום 38

יובל בר-און:  אין זמן

יובל בר-און:  אין זמן לחכות

יובל בר-און:  אם מוכנים לשחרר 50 – תביאו 50

יובל בר-און:  יש נשים מבוגרות, יש תינוקות – תביאו אותן

יובל בר-און:  מה שיש תביאו, תעשו, לא לחכות

יובל בר-און:  הכול או כלום, זה נחמד כשאתה משחק קלפים

יובל בר-און:  אלי, אלה אנשים שנמקים בזמן שאתם מנהלים משא ומתן

יובל בר-און:  בזמן שראש הממשלה אומר - אני לא מוכן, זה הכול או כלום, הם מתים

יובל בר-און:  המלחמה נמשכת

יובל בר-און:  אני מבין שיש מודיעין, ואתם עושים כמיטב יכולתכם, אבל מדובר בחיות אדם

יובל בר-און:  אתה בעצם מבקש ממני, שכל עוד המלחמה נמשכת, אני אאמין שחיות האדם האלה דואגים להם, אני לא מאמין

יובל בר-און:  מה שאפשר – תביאו

יובל בר-און:  אם שלושה ימי הפסקת אש יביאו 50 ילדים - תביאו

יובל בר-און:  תביאו, תנו לנו שביב תקווה, משהו

יובל בר-און:  לא יכול להיות

יובל בר-און:  אלי, לא יכול להיות

יובל בר-און:  הרי אם זה היה הבן שלך או הנכד שלך, אתה לא היית יושב ומדבר איתי בכזה קור רוח

יובל בר-און:  ושוב אני אומר, אני לא חושב שאתה לא מרגיש מה שאתה מרגיש

יובל בר-און:  אני מבקש שתיכנס לנעליים שלי, באמת לנעליים שלי

יובל בר-און:  ותדמיין את הנכד שלך יושב עכשיו במערה אפלה - ואז מה אתה עושה? האם תתמוך בראש הממשלה שאומר לא, הכול או כלום? לעולם לא

יובל בר-און:  מה שאפשר עושים עכשיו

יובל בר-און:  יש לכם תמיכה מהעם

יובל בר-און:  יש לכם תמיכה מאיתנו

יובל בר-און:  כל דבר שצריך לעשות - עכשיו צריך לעשות

יובל בר-און:  אנחנו מדינה מערבית, דמוקרטית, עם ערכים שאנחנו חייבים לחיות לאורם

יובל בר-און:  וחובת ההוכחה היא עליכם

שיר סיגל: 	אני רק רוצה להוסיף משפט קטן

שיר סיגל:  אימא שלי חטופה בעזה

שיר סיגל:  אבא שלי נרצח בקיבוץ ניר עוז

שיר סיגל:  ואני אומרת לכם, אם אנחנו נפספס חלון הזדמנויות שנפתח, אם נפספס אותו – אני, באופן אישי, לא אסלח על זה

שיר סיגל:  על זה אני כבר לא אוכל לסלוח

שיר סיגל:  זה הכול

שיר סיגל:  תודה

משה שרוני: 	כולנו לא נסלח

יוסף טייב: ישנו חלון הזדמנויות, פועלים ועושים את המירב

יוסף טייב:  אמרתי לך בבוקר שאני כיו"ר קבוצת ידידות צרפת ישראל, ושוויץ ישראל, אנחנו פועלים יום יום, אם זה בזום, אם זה בוועדות, אם זה בטלפונים, ואם זה במכתבים

יוסף טייב:  אנחנו פונים מול חברי הפרלמנט שנמצאים שם, ומפעילים את כל כוחנו הפרלמנטרי כדי להחזיר את כלל החטופים הביתה, כולל הדר גולדין

יוסף טייב:  כשאני אומר את כולם, זה את כולם

יובל בר-און: תודה

יובל בר-און:  חבר הכנסת טייב

יובל בר-און:  אני מאמין לך

יובל בר-און:  אני לא לא מאמין לך

יובל בר-און:  מה שאני מבקש מכם, מעבר בוודאי שגם גולדין, וגם אברה מנגיסטו, וכל מי שנמצא שם צריך לחזור הביתה

יובל בר-און:  אני מבקש מכם שבתוך המאמץ הזה, אל תהיו צודקים

יובל בר-און:  אנחנו לא צריכים לשכנע את העולם שאנחנו צודקים או לא, אלא אם זה משרת את האינטרסים שלנו

יובל בר-און:  והאינטרס שלנו, של מדינת ישראל, של ממשלת ישראל, ובוודאי של עם ישראל מספר אחד שהם יחזרו לפה

יובל בר-און:  ואם אנחנו צריכים להודות שנוצחנו, אז תודו

יובל בר-און:  אם זה יחזיר אותם, בסדר

יובל בר-און:  ואם הם יגידו, אבל אתם טובחים, ואתם, ואתם, תגידו, אוקיי

יובל בר-און:  סליחה

יובל בר-און:  אני לא מעניין אותי להיות צודק

יובל בר-און:  לא מעניין את אף אחד עכשיו להיות צודק

יובל בר-און:  אנחנו רוצים לנצח, זה יותר חשוב  מלהיות צודקים, מלשכנע את העולם

יובל בר-און:  אתם יודעים איך נשכנע את העולם? נדבוק בעקרונות שלנו

יובל בר-און:  נראה לעולם לא בדיבורים

יובל בר-און:  נראה לעולם שאנחנו אכן לא חמאס

יובל בר-און:  אנחנו מוכנים לעצור את המתקפה, אנחנו מוכנים לעצור את המלחמה, כי חיי אזרחנו חשובים, אבל את זה רק במעשים, אך ורק במעשים לא בהצהרות

יובל בר-און:  תודה לכם

יוסף טייב: המועצה הלאומית לביטחון תזונתי, פרופ' רוני סטריאר

יוסף טייב:  בזום

רוני סטריאר: אני מביע הזדהות מלאה עם הקריאה הזאת להחזיר את הילדים ואת כולם בריאים ושלמים

רוני סטריאר:  זהו דבר בסיסי, צעד ראשון בנושא זכויות ילדים

רוני סטריאר:  אין ספק שאנחנו תומכים בגישה הזאת, ואני מביע את מלוא ההזדהות עם הדברים ששמענו עכשיו

רוני סטריאר:  ובכלל, כל זה מתגמד מול הקריאה הזאת

רוני סטריאר:  אבל עם זאת הנושא שלנו היה לדאוג לזכויות של הילדים שלנו, זכות בסיסית של ביטחון תזונתי

רוני סטריאר:  אני לא רוצה להוסיף הרבה, אבל לומר דבר מאוד חשוב

רוני סטריאר:  ארוחות ביום לימודים וחוק ההזנה, היה חוק חברתי במדרגה ראשונה, זו הזכות של הילדים לגשת ולקבל בתוך משרד החינוך את הדבר הבסיסי שזו ארוחה יומית

רוני סטריאר:       מכאן שאם אנחנו דווקא בתקופת מלחמה, אנחנו לא מממשים את הזכות הזאת, אנחנו פשוט גם דואגים לרווחתם של זכויות

רוני סטריאר:  אני לא מקבל את השיח הביורוקרטי כסף, לא כסף

רוני סטריאר:  מה שאני דורש מיושב-ראש המועצה לביטחון תזונתי, זה מיד לקיים את הזכות הזאת שכל הילדים שהם במערכת החינוך שלא זוכים עכשיו לארוחה, הם יקבלו אותה בבית

רוני סטריאר:  לא איכפת לי איך

רוני סטריאר:  אני אתן כמה דוגמאות שמיד אפשר ליישם

רוני סטריאר:  אני בדקתי עם הזכיין של המיזם לביטחון תזונתי

רוני סטריאר:  יש לי נתונים של כמה מהילדים שהם בתוך המיזם לביטחון תזונתי כמה הם לא מקבלים היום, יש לי את הנתונים האלה לגבי באר-שבע, אשקלון, אשדוד, ומקומות אחרים

רוני סטריאר:  אנחנו כבר זיהינו את הילדים האלה

רוני סטריאר:  יש לנו את השמות של הילדים האלה

רוני סטריאר:  למשפחות האלה יש כרטיס, רק צריך להביא את הכספים האלה

רוני סטריאר:  ממחר, האנשים האלה יקבלו, ואני דורש שיקבלו גם רטרו-אקטיבי על כל החודש שלא קיבלו על-פי גודל המשפחה

רוני סטריאר:  מכאן שיש לנו את הנתונים, רק תעבירו אותם למשרד הרווחה

רוני סטריאר:  אנחנו מיד נעביר את הכספים האלה באמצעות המיזם לביטחון תזונתי

רוני סטריאר:  משהו כמו 7,000 שיכולים לקבל מיד את הכספים האלה

רוני סטריאר:  24 שקל כל אחד כפול החודש הזה, כפול מספר הילדים, זו תמיכה מאוד משמעותית למשפחות האלה שהם ללא ספק משפחות שמצויות בחוסר תזונתי עמוק

יוסף טייב: רוני, כדי שנוכל לצאת לדרך, אני מציע שקודם כל נתונים שיש בידך, תעביר לוועדה, כדי שנוכל להתניע את התהליך, עד שנקבל את שאר הנתונים ממשרד החינוך

יסמין פרידמן: רוני, אתה יכול להגיע לעוד נתונים? זאת אומרת, האם לכם יש את היכולת להגיע לכל הנתונים?     

רוני סטריאר: במתווה של המיזם לביטחון תזונתי יש 739, שמספר הילדים שם זה 1,490 ילדים

רוני סטריאר:  יש לנו את השמות של הילדים, את השמות של המשפחות וכו'

רוני סטריאר:  באשקלון – 377 משפחות עם 625 ילדים

יסמין פרידמן: השאלה אם ה-7,000 נתונים שכבר קיימים אצלך

יסמין פרידמן:  יש אפשרות להגיע לעוד או יותר, כאילו זה מה שאספתם הרגע, או זה מה שהיכולת שלכם כרגע לקבל נתונים

רוני סטריאר: אין ספק

רוני סטריאר:  ברהט יש לנו 688 משפחות, יש לנו את השמות של המשפחות

רוני סטריאר:  לכל משפחה יש כרטיס

רוני סטריאר:  אנחנו יכולים בלחיצת כפתור להעביר את הכספים האלה

רוני סטריאר:  אני מוכן ביחד עם הזכיין להביא את השמות של המשפחות האלה, לבדוק כמה מהמשפחות האלה ביניהן שכן מקבלים, בהנחה שלי שחלק גדול מהמשפחות האלה לא מקבלות ארוחה בבית הספר, ונעביר להן

רוני סטריאר:  אין ספק אנחנו יכולים לעשות את זה

יקותיאל משי: אם תרשה לי, אני רוצה להתייחס למה שאמרו פה נציגי הילדים החטופים

יקותיאל משי:  זה מזעזע פשוט

יקותיאל משי:  מה שאמרת, חבר הכנסת דלל, אני מגיע לפני שבועיים הביתה ערב שבת, אני רואה את שולחן שבת

יקותיאל משי:  אשתי אימצה ילדה בשם יובל בת 10

יקותיאל משי:  הכינה לה כיסא

יקותיאל משי:  צלחת

יקותיאל משי:  מנה

יקותיאל משי:  אני רואה פתק – "שובי יובל"

יקותיאל משי:  אשתי עושה הפרשות חלה

יקותיאל משי:  כולנו מתפללים עליה

יקותיאל משי:  יש לה את הכיסא ואת המקום ליד השולחן כל שבת, שלא נשכח שיש שם ילדים

יקותיאל משי:  קשה לעבור הלאה, אני ממליץ לכולם לעשות את הדבר הזה, פשוט לייחד סביב השולחן כיסא

יקותיאל משי:  מפה

יקותיאל משי:  כלי אוכל, כדי שנזכור ויהיה כל הזמן מול העיניים שלנו

יקותיאל משי:       לעניינו, בעמותה ישנו פרויקט שאנחנו מנסים להרחיב את מפעל ההזנה גם לחינוך העל-יסודי, ואנחנו מדברים על בתי ספר לסיכון, אחרי בתי הספר האלה הילדים נמצאים ברחוב

יקותיאל משי:  כרגע, כל תוכנית ההזנה פועלת עד כיתה ז', מעל כיתה ז', אין ילדים רעבים

יקותיאל משי:  זאת אומרת, בכיתה ז' מפסיקים להיות רעבים

יקותיאל משי:  אבל אנחנו יודעים שזה כבר עלות מאוד גדולה, והתמקדנו ב-25 אלף נערים ונערות שלומדים בבתי ספר לנוער בסיכון

מאיר כהן: הגשתי הצעת חוק כזאת לפני כמה חודשים

מאיר כהן:  לצערי, משרד החינוך התנגד

יקותיאל משי: רוב השאלות שעלו פה, אני אוכל לתת להם מענה, כי אני מלווה את הנושא הזה כבר שנתיים, גם מול משרד האוצר, וגם מול משרד החינוך

יקותיאל משי:  מדובר על 25 אלף נערים שהוחרגו, הם למדו בתקופת המלחמה, מי שיכול להגיע כמובן, ולהם אין מענה

יקותיאל משי:  אני חייב לציין שבמגזר הערבי באותם בתי ספר, באותם ערים יש תקציב, הם מקבלים ארוחה חמה

יקותיאל משי:  השאירו את המגזר היהודי, לצערי, אני לא יודע למה, השאירו אותו בחוץ

יקותיאל משי:  אותם תלמידים באותם בתי ספר ממגזר אחד מקבלים, וטוב שכך, אנחנו הובלנו גם לזה

יקותיאל משי:  אבל במגזר היהודי לא מקבלים

יקותיאל משי:  חבר הכנסת דלל, המגזר היהודי, לא מקבל באותם בתי ספר לנוער בסיכון

יקותיאל משי:        עכשיו, אם מדברים על האוצר ועל הרווחה?      

נעמה לזימי: זה בתוכנית היל"ה

יקותיאל משי: לא

יקותיאל משי:  תוכנית היל"ה היא משהו אחר

יקותיאל משי:  בתי ספר לנוער בסיכון הם שותפים שלנו לפרויקט, זו רשת דתית ונעמ"ת, יש להם בתי ספר שנקרא "הזדמנות אחרונה", שם לומדים 25 אלף נערים ונערות

נעמה לזימי: אתה מדבר על החינוך הטכנולוגי?     

יקותיאל משי: לא

יקותיאל משי:  זה גם לא חינוך טכנולוגי

יקותיאל משי:  זה נקרא מח"טים

יקותיאל משי:  אז המח"טים הערבים מקבלים, היהודים לא מקבלים

יקותיאל משי:  הם מקבלים את זה מתוכנית החומש

יקותיאל משי:  כשאני באתי לאוצר, אמרתי להם – מה זה משנה מאיזה כיס של אבא או של אמא? מה זה בתוכנית החומש של המגזר הערבי או לא, תביאו כסף גם לשאר התלמידים, הם לא מקבלים כל השנה, ובלי שום קשר לתקופת קורונה או לא

יקותיאל משי:       עכשיו, אם נדבר על האוצר והרווחה – האוצר לא רלבנטי לדיון פה, כי כל הבקשה להסטת כספים, להעברת כספים, צריכה לבוא ממשרד החינוך

יקותיאל משי:  אז שר החינוך צריך לבוא ולהגיד – אני יודע שיש לי איקס ילדים וילדות שלא מקבלים

יקותיאל משי:  בתכנית יוח"א, הוא צריך את האישור של האוצר לעשות את זה

יקותיאל משי:  זה צריך לעבור בוועדת הכספים, אחרי החלטה של שר האוצר בשני הפרויקטים האחרים שזה "מיל"ת" ו"ניצנים", שם זה בסמכות השר להחליט להסיט כספים ממקום למקום, זה עדיין בסמכות שלו

יקותיאל משי:  אני מדגיש שיש פה סמכויות שהשר יכול כבר לעשות

יקותיאל משי:  לגבי מי שמתכלל – אין גורם מתכלל

יקותיאל משי:  מאות אלפי ילדים עזבו את בתי הספר במקומות שונים, עברו למקומות אחרים

יקותיאל משי:  אני יודע את זה, כי אנחנו מטפלים גם בנושא הגיל הרך

יקותיאל משי:  קשה מאוד לעקוב אחרי ילד שעבר ממקום למקום ולתת לו שם את המנה

יקותיאל משי:  אמרת נכון, חבר הכנסת דלל, אותם אלה שכבר חזרו במקומות שלהם שיתנו להם, אבל גם אז צריך לעשות חפיפה בין מקבלי תלושי כרטיסי המזון לבין כאלה והחפיפה תהיה מאוד נמוכה, כי יש הרבה שמקבלים ביום לימודים ארוך ובשאר התוכניות שהם לא זכאים לכרטיסים נטענים ממשפחות רגילות, אבל הם מקבלים בגלל שהם נמצאים במסגרת הזו

יקותיאל משי:       הייתי שמח שהוועדה כמובן תאמץ או בקשה שיינתן תקציב

יקותיאל משי:  אגב, אני רודף אחרי התקציבים האלה

יקותיאל משי:  אני אולי יענה על השאלות איפה התקציב הזה הולך ולמה הוא מלכתחילה מופיע בחסר

יקותיאל משי:  התקציב עובד ככה – יש 211 מיליון שקלים פחות או יותר בתחילת כל שנה לכל התוכניות

יקותיאל משי:  הן לא מנוצלות מהסיבה האחת – ופה אני מביא בפניכם את האפשרות, אתם יכולים לעשות את השינוי הזה

יקותיאל משי:  עשרות רשויות לא מממשות את היכולת הזו מסיבה אחת פשוטה, הן היו רוצות, הרי הן צריכות להשתתף ב-25% מהעלות

יקותיאל משי:  אין להם את זה

יקותיאל משי:  אני לשעבר הייתי יועץ לסגן השר נהרי במשך שבע שנים עד לפני שנתיים, למדתי דבר אחד או שתיים

יקותיאל משי:  הוא כבר מזמן אמר – תנו להם את ה-75% כאילו זה 100% ואז לפחות יתנו -75% את האפשרות, זה לא רק בביטחון תזונתי, אגב, זה גם ברווחה במגוון תוכניות 360

יקותיאל משי:  תנו להם את ה-75%, תראו כמה רשויות הצטרפו וכמה מאות אלפי ילדים הצטרפו

יקותיאל משי:  לכן, משרד האוצר לא יודע בתחילת שנה כמה רשויות הצטרפו או לא

מאיר כהן:  לא לפני שנתיים ולא היום אין תוכנית אחת במשרד הרווחה שבגלל 25% אנחנו לא נותנים

יקותיאל משי: אולי בזכותך זה השתנה

מאיר כהן: לא

מאיר כהן:  לא רק בזכותי

מאיר כהן:  אני אומר גם מרגי, אין

מאיר כהן:  לצערי ביוח"א אתה צודק

יקותיאל משי: זה תיקון חקיקה, לא מעבר לזה

יוסף טייב: מה הכי כואב, שהרשויות החלשות איפה שבאמת צריכים בסוף לא מקבלים בגלל הדברים האלה

יסמין פרידמן: כי אין להם כסף למצ'ינג

יקותיאל משי: הפתרון פשוט

יסמין פרידמן: הצעת חוק

יקותיאל משי: לא מבקשים שהאוצר יביא עוד כסף

יקותיאל משי:  פשוט להחשיב להם את ה-75% כ-100%, נגמר הסיפור

יקותיאל משי:  למה האוצר מתקצב בפחות? כי הוא לא יודע בסוף כמה רשויות ייכנסו

יקותיאל משי:  כל פעם שמצטרפות רשויות, הם מושכים עוד מהאוצר

יקותיאל משי:  זה לא כסף שנמצא בתוך תקציב משרד החינוך, זה מוקצה למשרד החינוך, לכל העברת תקציב הוא דורש ועדת תקציבים וכן הלאה

יקותיאל משי:       חוץ מהצעת החוק הזו, יושבי הראש היקרים שאפשר לקדם אותם, אפשר לקדם בדבר הפשוט – להוסיף רשויות למעגל הזה שיקבלו ביטחון תזונתי, אז ה-25 אלף נערים ונערות - - -      

יוסף טייב: כל מה שאתה אומר נכון ויפה

יוסף טייב:  ולכן, ביקשנו נתונים

יוסף טייב:  איזה רשויות עובדות ואיזה לא, ואנחנו לא מקבלים את הנתונים האלה

יקותיאל משי: זה לא רלבנטי נתונים כספיים, למה צריך רשויות? בשנה שעברה נשארו 250 מיליון - - -     

יסמין פרידמן: סליחה, בדיון שעבר נאמר לנו ש-114 רשויות זכאיות, אבל רק 71 רשויות משתתפות במיזם הזה

יסמין פרידמן:  ביקשנו לדעת איזה משתתפות, איזה לא ומדוע

יקותיאל משי: הבקשה נכונה, אבל אתם מחפשים את הכסף

יסמין פרידמן: אנחנו לא מחפשים את הכסף, רק להבין את העומק של הבעיה

יקותיאל משי: את יודעת כמה כסף יש לכם? 250 מיליון עודף כל שנה אתה יודע את זה?      

יוסף טייב: אני יודע שהכסף יש לי

יוסף טייב:  רק בעיה להביא את הכסף - - -      

יקותיאל משי: חברת הכנסת שאשא ביטון, פנתה דאז לאביגדור ליברמן בקשה לכסף הזה, ואז התפרקה הממשלה

יקותיאל משי:  אני בקשר עם שר החינוך כי ישבו בתעדוף גבוה לגבי הנוער בסיכון

יקותיאל משי:  הוא אמור להגיש בקשה לאוצר להשתמש בעודפים האלה

יקותיאל משי:  בשביל זה אני פה לראות איפה העודפים האלה הולכים

יקותיאל משי:  לא יכול להיות שכבר אומרים בתחילת שנה – אנחנו בנינו על העודף הזה

אליהו דלל: אין לנו ויכוח

יוסף טייב: לא היית בדיון הקודם

יוסף טייב:  חיים מויאל אמר שהוא עובד על זה, שאותם תלמידים שאתה מדבר עליהם שהם נוער בסיכון, יקבלו בגיל התיכון

יוסף טייב:  הוא עובד על זה מה אכפת לי מאיפה, שיביא מהגורן

שמואל דוד: לא קיבלתם נתונים, יש הרגשה שמהטלים בכם ולא תקבלו נתונים גם אם תעשו - - -     

יוסף טייב: לא יהיו נתונים – יהיה עוד ועדה, ועוד ועדה, עד שנקבל את הנתונים

שמואל דוד: ברשותך, כבוד היושב-ראש, אני מציע לעשות חשבון פשוט

שמואל דוד:  24 שקלים לילד ביום כפול בערך 20 יום בחודש שהילדים אוכלים, כפול מספר הילדים שמדובר בהם

שמואל דוד:  לצרוך העניין, בארוחה יומית לתלמיד בניצנים – זה 450 אלף ילדים, זה 216 מיליון שקל לחודש כזה, בהנחה שאין בחודש הזה חגים, ולא היו חגים עד כמה שאני זוכר, לא אצל היהודים ולא אצל הערבים

שמואל דוד:  זה פחות או יותר סדר הגודל שאנחנו מדברים עליו, תעשו חצי מזה

שמואל דוד:  כלומר, סביר להניח ש-50% - - -     

אליהו דלל: למי להעביר? זאת בדיוק הנקודה

אליהו דלל:  למי לתת?      

שמואל דוד: יפה

שמואל דוד:  אם אנחנו מניחים שאנחנו מדברים על סדר גודל של 113 מיליון שקל, למי להעביר? יש כמה אפשרויות

שמואל דוד:  יש אפשרות להעביר אותם לאותם ילדים שעכשיו חוזרים לבתי הספר, ולתת להם את היום החמישי

שמואל דוד:  יש להניח שגם יוסיפו להם ימי לימוד כי הם הפסידו חודש ועשרה ימים לימודים

שמואל דוד:  קודם כל, להעביר להם כדי לתגבר אותם ולחזק את המשפחות שלהם ביום החמישי בשבוע שסביר להניח שהם יקבלו בו שעות נוספות כדי להשלים את התקופה שהלכה לאיבוד

שמואל דוד:  שנית, להוסיף לאוכלוסיות נוספות מוחלשות, למשרד החינוך יש מדד טיפוח, הוא יודע למי אפשר להעביר, הוא יודע איך לפנות, הוא יודע לקבל תשובות לדברים האלה

שמואל דוד:  אחר כך, את היתרה אפשר להעביר וצריך להעביר למיזם לביטחון תזונתי שהוא ערוץ לגיטימי ומוסדר של מדינת ישראל שמזהה את האוכלוסיות שעובד איתן

שמואל דוד:  אחר כך, אפשר להעביר גם לכרטיסי המזון של משרד הפנים, אבל הסכום הוא לא כל כך גדול

שמואל דוד:  משרד החינוך לילדים שלו, בלי לעשות העברות תקציביות, בלי שהכסף יהגר למקומות אחרים על אותם חוזים שבהם מדובר, יכול בהחלט להגדיל את הסכומים בחודשים הבאים, ולפצות את התלמידים

שמואל דוד:  זה קל

שמואל דוד:  זה פשוט

שמואל דוד:  זה לא מסובך, ואפשר לזהות גם את האוכלוסיות שזקוקות יותר ולתת להם

שמואל דוד:  למשרד החינוך יש את האמצעים לעשות את זה, זה פשוט עניין של להחליט

שמואל דוד:  זה לא עניין של לדעת נתונים

שמואל דוד:  אנחנו יכולים להתווכח על עוד מיליון פה ועוד מיליון שם, אבל סדר הגודל ידוע

בקי קשת: יש מישורים שונים של קשיים

בקי קשת:  אבל לדעתנו צריך להתחיל עם מי שאפשר לעזור לו

בקי קשת:  הבירור יש כמה וכמה בירורים, אבל אין ספק שיש ילדים, לפחות חלק מהילדים ידועים

בקי קשת:  משרד הרווחה מכיר ילדים רעבים

בקי קשת:  מכיר ילדים בחוסר ביטחון תזונתי

בקי קשת:  ועד שיתנו את כל הנתונים, אפשר להעביר חלק מהסכום לרווחה, למיזם לביטחון תזונתי

בקי קשת:  יש רכזים שעובדים בשטח

בקי קשת:  יש משפחות ידועות, וכל המתנה עד שיהיה מלוא הנתונים, זה משפחות וילדים שאין להם אוכל שאנחנו מכירים מי הם

בקי קשת:  בעיניי, זה פשוט אסור שיקרה

בקי קשת:  ברמה הראשונית, יש את המיזם לביטחון תזונתי עם 32 אלף משפחות שאותרו

בקי קשת:  יש להם רשימות של כמה ילדים יש בכל משפחה, זה לא סוד

בקי קשת:  ואם יגידו להם יש לכם 20 מיליון שקל, תעבירו עכשיו למשפחות, זה לא כל הילדים, אבל למשפחות הידועות, אז המשפחות הללו יוכלו לקבל

בקי קשת:  אם יגידו אחר כך הרווחה, יש לה עוד רשימות

תמי סלע: לא הבנו מהרווחה קודם שיש דרישות תקציביות שהם יעבירו ולא נענו

תמי סלע:  את אומרת שהם מכירים כבר משפחות שזקוקות, שהם היו רוצים לתת להן, ואם היה להם תקציב, הם היו נותנים

תמי סלע:  זה לא מה - - - אומר

בקי קשת: נכון

בקי קשת:  לא שמעתי מהרווחה

תמי סלע: אז למה? אז מה?     

בקי קשת: אפשר אולי לחזור לשאול את הרווחה עוד פעם

בקי קשת:  אבל אנחנו יודעים בוודאות שיש 32 אלף משפחות שאותרו, לא לכולם ניתנו

בקי קשת:  כ-28 אלף משפחות בלבד נשארו, בכל זמן נתון מקבלים את ה-500 שקל לחודש

בקי קשת:  500 שקל לחודש למשפחה, כמובן לא מספיק

בקי קשת:  בתוך הנתונים הללו של המיזם הם יודעים כמה ילדים, ובני כמה הילדים ובאיזה רשות הם גרים

בקי קשת:  אם הם גרים ברשות שאין שם בית ספר, אז הם יודעים, כי הילדים לא קיבלו הזנה

בקי קשת:  זה אלמנט של שעות בודדות – יום, יומיים, של עבודה של בדיקה מדויקת

בקי קשת:  ואז לפחות הילדים הללו שאנחנו מכירים אותם ספציפית יכולים לקבל

בקי קשת:       בקומה השנייה, יש בתוך הרווחה נתונים ממוחשבים על כלל המשפחות שפנו בשל מצוקה כלכלית, וחוסר ביטחון תזונתי, וגם זה נמצא במערכות הממוחשבות של הרווחה, וזה עוד לפני הקומה השלישית, שזה לקבל מידע גם ממשרד החינוך, שגם שם יש להם פוטנציאלית יכולת, אבל כנראה אנחנו רואים שהרבה יותר קשה לקבל את הנתונים

בקי קשת:  לדעתי, כל יושבי הראש יכולים לשאול חד-משמעית את נציג הרווחה בהנחה שמחר האוצר מעביר לכם דרך ועדת כספים, או בכל דרך אחרת 20 מיליון שקלים

בקי קשת:  האם אתם יכולים להעביר את זה לילדים שידועים אצלכם במערכת?     

יוסף טייב: אני חושב שבוועדה הקודמת רון שביט אמר שכן, בוא נשאל אותו שוב

יקותיאל משי: אדוני היושב-ראש, עוד מילה אם אפשר

יקותיאל משי:  ה-25 אלף תלמידים בחינוך העל-יסודי נוער בסיכון, ידוע איפה הם נמצאים

יקותיאל משי:  הם לומדים בבתי הספר שלהם, אפשר מחר - - -      

יוסף טייב: אתה מדבר על משהו אחר, זה לא הדיון

יוסף טייב:  אני מדבר על ילדים שכבר אושרו, והיו אמורים להיכנס לתוך התוכנית ולא קיבלו

יוסף טייב:  אתה עכשיו רוצה להוסיף משהו נוסף, אז אני אומר לך, בוועדה הקודמת חיים מויאל היה בזום ואמר שהוא עובד על זה ללא קשר

יוסף טייב:       בבקשה, אהרון טרואן, האוניברסיטה העברית בירושלים, חבר ועדה אקדמית, המועצה הארצית לביטחון תזונתי

אהרון טרואן: אני מצטער, אני לא  יכול, אני בסידורים שקשורים לאחיין

יוסף טייב: משתתפים בצערך

אהרון טרואן: הנתונים כולם קיימים במערכת

אהרון טרואן:  יש את הנתונים ברמה הממלכתית והלאומית, בחינוך, בפנים, באוצר, ברווחה

אהרון טרואן:  יש ברשויות המקומיות את המידע ממחלקות חינוך, מנהלים ויועצי בתי ספר, מחלקות לשירותים חברתיים ומחלקות הגבייה

אהרון טרואן:  כל הנתונים קיימים, ומזוהים במספרי תעודת הזהות

אהרון טרואן:  ואת האיגום של הנתונים האלה חייבים לעשות

יוסף טייב: השלטון המקומי עלה ואמר שאין לו את הנתונים

אהרון טרואן: אנחנו יודעים מפרויקט שאנחנו עושים באום-אל-פחם, שהנתונים קיימים במערכות ממוחשבות, אין להם את החיבור בין מחלקה למחלקה עדיין

אהרון טרואן:  וזאת פעולה שניתן לעשות, היא לא מורכבת מדי

אהרון טרואן:  יש גופים – הזכרנו את הפעילות של החברה במגזר העסקי, שיודעים לעשות את העבודה

אהרון טרואן:  במהלך הקורונה הקימו מינהלה שטיפלה באיגום נתונים בזמן חירום

אליהו דלל: כדי לדבר עם רותי דיין מהמרכז לשלטון מקומי

אליהו דלל:  היא עלתה פה ואמרה שלא, אולי תתאמו איתה, דבר איתה

אהרון טרואן: כשמדברים על הטיפול, המועצה צריכה לקבל את כל הנתונים, יש בידי חברי הכנסת את היכולת להעביר את החוק, ולדרוש שהנתונים יוזרמו

אהרון טרואן:  הזכיינים של המיזמים הלאומיים, בין אם זה במפעל ההזנה בבתי הספר, ובין אם זה במסגרת של המידע הלאומי לביטחון תזונתי שעוסק רק ב-30 אלף משפחות, שכמובן צריכים תמיכה, אבל אם מתוך 150 משפחות שעומדות בקריטריונים שלא מקבלות, את הנתונים האלה לפי - - - המכרזים של הזכיינים, אשל חב"ד, ופתחון לב, והזכיינים של מפעל הזנה, הם חייבים לדווח למשרדים הרלבנטיים את כל הנתונים מדי חודש

אהרון טרואן:  זאת אומרת, שוב פעם הנתונים האלה קיימים במערכת

אהרון טרואן:  כשהיה ויכוח אל מול פתרונות אחרים, ולקח את משרד האוצר שהיה צריך יועמ"שים שיצמידו את הנתונים

אהרון טרואן:  לא ייתכן שאנחנו עומדים שוב בדרישה של הוועדה לקבל נתונים, ולא מצליחים לקבל את הנתונים

אהרון טרואן:  זה צריך להיות דבר שבשגרה, על אחת כמה וכמה בחירום

אהרון טרואן:  אנחנו צריכים עכשיו שתוציאו תקנות, תוודאו שהנתונים האלה שקיימים ממילא באופן אלקטרוני, יעברו יחד ויאוגמו

אהרון טרואן:  לצד זה, האיגום של הנתונים התקציביים של כל המערכות, דובר על יוח"א, מיל"ת, ניצנים, ופרוייקטים אחרים, וכסף של הקרן לידידות, שאגב, אם לא צורך פיקוח, אז הוא יוצא גם בלי פיקוח

אהרון טרואן:  את הדברים האלה צריך לעגן

אהרון טרואן:  תרשמו את הרשימה של הסעיפים התקציביים

אהרון טרואן:  מרכז המחקר והמידע יכולים לעזור בזה

אהרון טרואן:  ברגע שיש לכם את הטבלה שאתם יודעים מה המקורות התקציביים, מה התכנון מול הביצוע שלהם, כל זה ניתן - - - לצרכים המידיים של האנשים שמתעדפים אותם מתוך הנתונים שיש במערכת לגבי מי צריך מה

אהרון טרואן:  זה לא צריך להיות כל כך מסובך

אהרון טרואן:  אנחנו לא צריכים לעשות עוד סבב של דיונים בוועדה

אהרון טרואן:  אתם צריכים פשוט לפעול

אהרון טרואן:       המועצה הארצית לביטחון תזונתי, צריכה לקבל את התקצוב כדי לתכלל את זה

אהרון טרואן:  אנחנו מוכנים לעשות את העבודה

אהרון טרואן:  תיישמו את ההוראה וקדימה

יוסף טייב: תודה רבה

יוסף טייב:       בבקשה, מנכ"ל פתחון לב

אלי כהן: אני מצטרף לדברים שאמר הבחור שמייצג את הילדים

אלי כהן:  רגע לעניינינו

אלי כהן:  אני חושב שהדיון הזה הוא דוגמה מצוינת לתקלה שאנחנו נמצאים בה, וזה המרדף הבלתי נגמר אחר נתונים

אלי כהן:  ואני מצטרף לדברים שאמר חברי אהרון, הנתונים קיימים, ויודעים בדיוק מהאוכלוסיות

אלי כהן:  אבל אם מחפשים נתונים, אפשר להתחיל נתונים בעובדה שבשלב הזה בקורונה הממשלה הוציאה מכספה לצורך ביטחון תזונתי – 1

אלי כהן: 35 מיליארד שקל

אלי כהן:  לביטחון תזונתי מכספי המדינה בזמן הקורונה בתקופה המקבילה

אלי כהן:  נכון להיום אף לא שקל אחד

אלי כהן:  אני לא יודע על איזה חישוב מחפשים כל כך לדקדק, אבל כנראה שכל הפער בין 1

אלי כהן: 35 מיליארד שקל למצב שאנחנו נמצאים בו באפס, הוא בהחלט פער שאפשר להתחיל איתו

אלי כהן:  והדיון הזה שממשיך לחפש איזשהו נתון אוטופי, הוא חלק מהמצב שאנחנו נמצאים בו, כשכולם מדברים על בואו נמצא נתונים

אלי כהן:  אני אומר כאחד האירועים שמפעילים את המידע של תווי המזון, שיש בו למעלה מחצי מיליון בתי אב מעל 41% מהם הם ילדים

אלי כהן:  אין שום בעיה להגיע פר יישוב איפה בדיוק נמצאים ילדים שצריכים לקבל מזון

אלי כהן:      יש פה איזושהי מסכת בלתי נגמרת של הטעיות, בתואנה לחפש איזשהו נתון אוטופי שאנחנו לא מצליחים להבין מאיפה הוא נוצר, ואיפה הוא מגיע

אלי כהן:  ומה בדיוק

אלי כהן:  זה באמת חשוב בשלב הזה, בפעם הזה

אלי כהן:  מישהו מרגיש אם ייקחו 500 מיליון שקלים, אנחנו נסכן את הנתון החסר?     עוד דבר

אלי כהן:  אני מבין שיש פה דבר נוסף, אני אומר את זה מבדיקה חלקית ועדיין לא ודאית, שחלק מהכסף של מפעל ההזנה נוצל על מנת להעביר מזון, מנות חמות לחיילים במלחמה, שזו משימה שצריכה להיות במסגרת הצבאית

אלי כהן:  הכסף הזה נועד לספק ביטחון תזונתי לחברה האזרחית

יוסף טייב: אלי, אתה אומר פה נתון שאנחנו שומעים אותו פה לראשונה

אלי כהן: אני יודע

אלי כהן:  לכן אני שם אותו על השולחן

אלי כהן:  בחודש האחרון, אני עושה את הדברים שזה עדיין לא באופן מלא, אני מניח שלא תהיה ברירה, אלא לעשות פה גישה נוספת, אני אדע להביא את זה כנתון מלא, אבל בוודאי הגורמים הרלבנטיים יידעו לענות שלקחו כסף של מפעל ההזנה והעבירו אותו לטובת חיילים

אלי כהן:  וזה אולי חלק ממה שמסביר למה לא נוצר כרגע פער או עודף תקציבי

יוסף טייב: על סמך מה אתה אומר את זה אלי? האוצר שמע?     

אלי כהן: אמרתי

אלי כהן:  אני מסייג את הדברים שלי

אלי כהן:  אני אביא בפגישה הבאה נתון מדויק

יוסף טייב: האוצר שמע את זה?     

הדר פוקס: בהקשר של התקנות של משרד החינוך זה לא נכון בוודאות

הדר פוקס:  אני לא יודעת אם הוא מתייחס לתקציבים אחרים

אלי כהן: 	אני מדבר על התקציב הספציפי

הדר פוקס: משרד החינוך לא נגעו לו בתקציב, בוודאות

אלי כהן: אנחנו נבדוק את זה לקראת הפגישה הבאה

אלי כהן:  אני מתחייב להביא פה נתון לפגישה הבאה בהקשר הזה

אלי כהן:  אני מאוד אשמח שזה לא נכון

אלי כהן:  אבל בכל אופן, המסר המרכזי הוא – חייבים לצאת מהמרדף אחר נתונים, שאם לא כן, גם בפגישה הבאה אנחנו נמשיך לדון ולחפש את הנתונים

אלי כהן:  מחפשים נתונים של מי שצריך מזון, אמרתי, במיזם של תווי המזון, חצי מיליון בתי אב

אלי כהן:  במיזם של ביטחון תזונתי, עוד 30 אלף בתי אב

אלי כהן:  אפשר לדעת בדיוק כמה ילדים

אלי כהן:  בדיוק בכל יישוב

אלי כהן:  בדיוק מה הגילאים

אלי כהן:  בדיוק הכול

אלי כהן:  כל הנתונים קיימים

אלי כהן:  ולכן, כל מרדף אחר נתונים, הוא בבחינת הטעייה לשמה

אלי כהן:  לא יכול להיות שבשלב הזה מול מיליארד 350 מיליון שקל בקורונה, אפילו לא שקל אחד

אלי כהן:  ובו בזמן הזה רק אנחנו היום בפתחון לב מחלקים מזון בחצבה, בבאר שבע, בשדרות, בחורה, בירושלים, בהרצליה, בירוחם, בכפר סבא, בקריית שמונה, בתל-אביב, באור עקיבא בדקל, בפתח תקווה, בנתניה, באשדוד ובקריית מלאכי

אלי כהן:  אז תפסיקו להסתכל על נתונים ותתחילו להסתכל על אנשים

יוסף טייב: תודה, אלי

יוסף טייב:  דברים חשובים

גאיה שיף: אני רוצה לדבר על דברים מבחינת האנשים

גאיה שיף:  אנחנו כנוער, רואים הרבה, אנחנו מסתכלים על הנוער ואנחנו רואים איך תלמיד יכול לבוא ולהיות רעב

גאיה שיף:  איך תלמיד יכול ללמוד, לעשות שיעורים, להיות בבית כשהוא מורעב

גאיה שיף:  מעבר לזה, כל התוכנית של מערכת רווחה והחינוך, להנגיש מזון לתלמידים, ולהמשיך לפעול בשביל שיהיה מיגור של ביטחון תזונתי

גאיה שיף:  אז במיוחד בתקופה הזאת שהביטחון התזונתי אפילו יורד, יש צורך ממש משמעותי בשביל שתלמידים יהיה להם מה לאכול, במיוחד כשהם לא מגיעים לבית הספר, אם זה להכניס את הכספים, כמו שאמרנו, לכרטיסי מזון

גאיה שיף:  אם זה להביא להם את הארוחות עד לבית

גאיה שיף:  זה לא קשור אם הם צריכים לבוא לבית הספר, ואם הם לא צריכים לבוא לבית הספר

גאיה שיף:  כמו שאמרו קודם, משרד החינוך, יש הרבה רצון להביא את הילדים לבית-הספר

גאיה שיף:  אם הם יבואו לבית הספר, הם יקבלו ארוחות

גאיה שיף:  אבל יש הרבה ילדים שלא יכולים לבוא לבית הספר אם הם ירצו ואם לא, והלחץ הזה כששמים את זה עליהם, אין להם מה לעשות עם זה

גאיה שיף:  אם יבואו אליי ויגידו לי, בואי עכשיו למקום שאני לא יכולה להגיע אליו יהיה בעייתי

גאיה שיף:       אני חושבת שהעניין של המזון ואיך הם יקבלו את המזון, לא צריך ליפול על הנוער

גאיה שיף:  צריך לשבת יחד עם משרד האוצר, יחד עם הרווחה, יחד עם המועצה לביטחון התזונתי, ולהבין איך אתה עושה את זה

גאיה שיף:  חוץ מזה, יש עניין שהביטחון התזונתי הוא משתקף לביטחון הקיומי שילדים נשארים בבית, בלי אוכל, בלי מה לעשות, זאת תקופה ממילא לא פשוטה, באמת, מתישה נפשית, רגשית, פיזית, והחוסר במזון הזה לא תורם בשום צורה, גם מבחינה נפשית פיזית, וגם אם מדברים על זה אפילו בציונים

גאיה שיף:  אז יש צורך מאוד גדול לשים על זה פוקוס, ולהמשיך לפעול בנושא בשביל שילדים יקבלו את האוכל שלהם

יוסף טייב: תודה רבה

יוסף טייב:       הוועדות מודות לכל המשתתפים בדיון

יוסף טייב:       הוועדות מציינות בצער ובדאגה את שלילת זכויותיהם של הילדים שנחטפו ומקוות להחזרתם המלאה כמה שיותר מהר

יוסף טייב:  השאיפה של הוועדות היא שכל התלמידים יקבלו יום חינוך ארוך והזנה

יוסף טייב:    הוועדות דורשות שמשרד החינוך ומשרד הרווחה יעבירו נתונים למשרד האוצר:  מיהם התלמידים הזכאים להזנה, לדאוג לתקצב אותם  ולתת להם את ההזנה שהם צריכים

יוסף טייב:      הוועדות דורשות ממשרד החינוך למסור לרשויות המקומיות, למשרד הרווחה ולוועדות – כמה תלמידים זכאים להזנה נמצאים בכל רשות מקומית

יוסף טייב:  בלי המידע החיוני הזה, אין אפשרות להעניק את ההזנה לזכאים

יוסף טייב:       הוועדות חוזרות על דרישתן לקבל את רשימת הרשויות המקומיות הזכאיות להזנה, כמה מהן ניצלו את הזכאות, כמה לא, ולמה

יוסף טייב:       הוועדות דורשות ממשרד האוצר להשיב להן האם  תקציב הזנה ומעונות הועבר לטובת אוכל לחיילים

יוסף טייב:  אותה אמירה שנאמר על ידי מנכ"ל לפתחון לב

יוסף טייב:  בוועדה שמענו בצורה נחרצת מנציגת האוצר שהדברים אכן לא כך

יוסף טייב:  אבל תעשו שיעורי בית ותחזרו אלינו

יקותיאל משי: אדוני, 25 אלף נערים בסיכון, זה אומנם נכנס, אבל שייכנס גם פה לפרוטוקול

יקותיאל משי:  הם ידעו איפה הם נמצאים

יקותיאל משי:  במערכת החינוך הם גם רעבים

יוסף טייב: אני אמרתי לך, בוא, תעשה איתי שיחה עם חיים מויאל עכשיו

יוסף טייב:  חיים מויאל בדיון הקודם אמר שהוא מעביר את זה

יוסף טייב:      ברשותכם אני נועל את הדיון

יוסף טייב:  תודה רבה לכולם